hotchpotch/miracl-hf-unified huggingface dataset:
వీరభద్రస్వామి దేవాలయం, పట్టిసీమ
శ్రీ వీరభద్రస్వామి దేవాలయం, భారతదేశంలోని శైవక్షేత్రం. ఇది పశ్చిమ గోదావరి జిల్లా లోని గోదావరి మధ్యనున్న చిన్న లంక మాదిరి ప్రదేశంలో శ్రీ వీరభధ్రస్వామి దేవస్థానం ప్రకృతితో సుందరంగా ఉంటుంది. ఇక్కడ మహాశివరాత్రికి బ్రహ్మాండమైన ఉత్సవాలు ఐదు రోజుల పాటు జరుగుతాయి. ఈ తీర్ధము లేదా తిరునాళ్ళకు లక్షలాదిగా భక్తులు తరలి వస్తుంటారు.
పూర్వం దక్ష ప్రజాపతి తాను చేస్తోన్న యజ్ఞానికి తన అల్లుడైన శివుడిని ఆహ్వానించకుండా అవమాన పరుస్తాడు. ఆ విషయమై తండ్రిని నిలదీసిన సతీదేవి, తిరిగి శివుడి దగ్గరికి వెళ్లలేక అగ్నికి తన శరీరాన్ని ఆహుతి చేస్తుంది. దాంతో ఉగ్రుడైన రుద్రుడు . వీరభద్రుడిని సృష్టించి, దక్షుడి తల నరకమని ఆజ్ఞాపిస్తాడు. శివుడి ఆదేశం మేరకు దక్షుడి యజ్ఞ వాటికపై వీరభద్రుడు విరుచుకుపడతాడు. తన ఆయుధమైన 'పట్టసం' ( పొడవైన వంకీ కత్తి ) తో దక్షుడి తల నరికి దానిని గోదావరిలో కడిగాడు. ఈ కారణంగానే ఈ ప్రాంతాన్ని పట్టసమనీ, పట్టిసీమనీ, పట్టసాచల క్షేత్రమని పిలుస్తుంటారు.
శ్రీ భద్రకాళీ సమేత వీరభద్రస్వామి కొలువుదీరిన ఈ దివ్య క్షేత్రానికి, శ్రీ భూ నీలా సమేత భావనారాయణస్వామి క్షేత్ర పాలకుడు. కనకదుర్గ అమ్మవారు . శ్రీ మహిషాసుర మర్ధిని అమ్మవారు ఇక్కడ గ్రామదేవతలుగా దర్శనమిస్తారు. ఇక అనిస్త్రీ . పునిస్త్రీ అనే దేవతలు సంతానాన్ని ప్రసాదించే దేవతలుగా ఇక్కడ పూజలందుకుంటూ వుంటారు.
దక్షుడి తల నరికిన వీరభద్రుడు ఆవేశం చల్లారక 'దేవకూట పర్వతం' పై ప్రళయతాండవం చేయసాగాడు. ఆ సమయంలో ఆయన త్రిశూలం నేలకి గుచ్చుకోవడంతో, ఆ గుండం నుంచి 'భద్రకాళి' ఆవిర్భవించింది. దక్షుడి తల నరకడానికి ముందే వీరభద్రుడిని నిలువరించడానికి భావనారాయణ స్వామి చక్రాయుధాన్ని ప్రయోగించాడు. అయితే ఆయన ఆ చక్రాన్ని నోట కరుచుకుని నమిలి మింగేశాడు. దాంతో ఈ స్వామిని శ్రీ భావనారాయణుడు సహస్ర కమలాలతో పూజించి శాంతింపజేయడానికి ప్రయత్నించాడు. అయితే ప్రతిసారి ఒక కమలం తక్కువ అవుతూ ఉండటంతో, తన వామ నేత్రాన్ని ఒక కమలంగా భావించి సమర్పించాడట. ఈ సందర్భంలోనే భావనారాయణుడికి వీరభద్రుడు తిరిగి చక్రాయుధాన్ని ఇచ్చినట్టు స్థలపురాణం చెబుతోంది.
వీరభద్ర భద్రలాళీస్వరూప భీకరరౌద్ర నాట్యాన్ని ఆపడానికి దేవతలకోరిక మీద అక్కడకు వచ్చిన అగస్త్యమహర్షి వీరభద్రుడిని వెనుక నుండి గట్టిగా పట్టుకున్నాడు. అప్పుడు వీరభద్రుడి ఆవేశం చల్లారి లింగరూపంలో దేవకూట పర్వతం మీద భద్రకాళీమాతతో వెలిసాడు.ఇక్కడ వెలసిన వీరభద్రుడిని వీరేశ్వరుడిగా ఆరాధించి భద్రకాలళితో ఆ స్వామి వివాహం జరిపించాడు అగస్త్యుడు. అలాగే శ్రీ భూ నీలా సమేత భావనారాయణ స్వామికి కూడా వివాహం జరిపించాడు. ఈ సమయంలోనే అగస్త్యుడు శ్రీ వీరేశ్వరస్వామిని భక్తితో ఆలింగనం చేసుకున్నాడు. శివలింగంపై ఇప్పటికీ అగస్త్యుడి చేతిగుర్తులు కనిపిస్తుంటాయని అంటారు.
పురానపూల్
పురానపూల్ కుతుబ్ షాహీలు నిర్మించిన అద్భుత కట్టడాల్లో ఇదీ ఒకటి. అంతేకాదు హైదరాబాద్‌నగరంలో నిర్మించిన తొలి వంతెన కూడ ఇదే.
ఈ వంతెన క్రీ.శ.1578లో ఇబ్రహీం కులీ కుతుబ్ షా నిర్మించారు.గోల్కొండ కోట నుంచి కార్వన్ వెళ్లేందుకు వీలుగా ఈ బ్రిడ్జీని నిర్మించారు.
ఈ పూల్ నిర్మాణంలో 22 అర్చ్ లు ఉన్నాయి. ఎత్తు54 అడుగులు, పొడవు600 ఫీట్లు, వెడల్పు35 చదరపు అడుగులు.
ఈ కట్టడాన్ని ఎంతోమంది విదేశీయాత్రికులు సందర్శించారు. అసఫ్ జాహీల కాలంలో హైదరాబాద్ సందర్శించిన ఫ్రెంచ్ బాటసారి టావెర్నియర్..పురానాపూల్ నిర్మాణ శైలికి ముగ్ధుడైనాడు. దీన్ని పారిస్ లోని పోంట్ న్యుఫ్ తో పోల్చాడు.
400ఏళ్లనాటి ఈ కట్టడం ఇప్పటికీ చెక్కు చెదరలేదు. 1820లో కొద్దిగా దెబ్బతింది. దీంతో అప్పటి నవాబ్ సికిందర్ షా మరమ్మతులు చేపించాడు. ఆ తర్వాత 1908లో మూసి వరదల తర్వాత..కొద్దిబాగాన్ని మరమ్మతు చేశారు.
తొలిప్రేమ (2018 సినిమా)
తొలిప్రేమ 2018 ఫిబ్రవరి 10న విడుదలైన తెలుగు సినిమా.
ఆదిత్య (వరుణ్ తేజ్‌) కళాశాలలో బాగా చదివే విద్యార్థి.. తాను సరిగ్గానే ఆలోచించి ఏ ప‌నైనా చేస్తాను. అందులో ఏ త‌ప్పు ఉండ‌ద‌నుకునే యువ‌కుడు. ఇలాంటి మ‌న‌స్థత్వం ఉన్న ఆదిత్య ఓ రైలు ప్రయాణంలో వ‌ర్ష (రాశీ ఖ‌న్నా)ని చూసి ప్రేమ‌లో ప‌డ‌తాడు. తన ప్రేమ‌ను ఆమెకు దాచుకోకుండా చెప్పేస్తాడు. ఇద్ద‌రు ఇంజ‌నీరింగ్ కోసం ఒకే కళాశాలలో చేరుతారు. ఆదిత్య ప్రేమ‌కు వ‌ర్ష అంగీకరిస్తుంది. అయితే ప‌రిస్థితుల కార‌ణంగా ఇద్ద‌రూ విడిపోతారు. ఆరేళ్ల త‌ర్వాత ఒకే సంస్థలో లండ‌న్‌లో ఇద్ద‌రూ క‌లుస్తారు. అప్పుడు వారి మాన‌సిక సంఘ‌ర్షణ ఏంటి? ఇద్ద‌రూ మ‌ళ్లీ క‌లుసుకుంటారా? వీరి ప్రేమ ఏమౌతుంది? అనేదే మిగిలిన కథ.
ఆస్మా జహంగీర్
ఆస్మా జహంగీర్ ( జననం : జనవరి 27, 1952 - ఫిబ్రవరి 11, 2018 ) పాకిస్థాన్ కి చెందిన సామాజికవేత్త మరియు న్యాయవాది.
ఈమె 1952, జనవరి 27 రోజున పాకిస్థాన్ దేశంలో జన్మించారు.ఫిబ్రవరి 11, 2018 రోజున లాహోర్ లోని ప్రవేట్ ఆసుపత్రిలో గుండె పోటుతో మరణించారు.
ద్రోణంరాజు సీతారామారావు
ద్రోణంరాజు సీతారామారావు ప్రముఖ నాటక రచయిత, కవి, పండితుడు మరియు ఉపాధ్యాయుడు.
సీతారామారావు తిరుపతి వేంకట కవుల శిష్యుడు. బందరు నాటక సమాజాల కోసం మరియు రాజమండ్రి గున్నేశ్వరరావు నాటక సమాజంకోసం అనేక నాటకాలు రాశాడు. రామాయనాన్ని మొత్తం 5 నాటకాలుగా రాశాడు.
నాటకాలు:
ప్రహసనాలు:
శివజలంధరయుద్ధం
ఈ సినిమాను హిందీ భాష నుండి డబ్బింగ్ చేశారు. ఇది 1977, సెప్టెంబర్ 4న విడుదలయ్యింది. "తులసీ వివాహ్" అనే హిందీ సినిమా దీనికి మాతృక. ప్రముఖ మల్లయోధుడు దారా సింగ్ ఈ సినిమాలో శివునిగా నటించాడు. అతని తమ్ముడు రాంధవా జలంధరుని వేషం ధరించాడు.
ప్రియా ప్రకాష్ వారియర్
ప్రియా ప్రకాష్ వారియర్ ఒక భారతీయ సినీనటి.
ఈమె తొలి చిత్రం ఓరు అడార్ లవ్ లో భాగంగా నటించిన పాట మాణిక్య మళరయ పూవి యొక్క ఒక భాగం సినిమా ప్రచారంలో భాగంగా విడుదలైంది. అందులో ఈమె పలికించిన హావభావాలకు సోషల్ మీడియాలో ఈమె పేరు మారుమోగిపోయింది.
కనుసైగలతో అంతర్జాల ప్రపంచాన్ని ఉర్రూతలూగించిన మలయాళ నటి ప్రియాప్రకాశ్‌ వారియర్‌ - తనపై తెలంగాణలో నమోదైన కేసును కొట్టివేయాలని కోరుతూ సుప్రీంకోర్టును ఆశ్రయించారు. అలాగే మహారాష్ట్ర తదితర రాష్ట్రాల్లోనూ అందిన ఫిర్యాదులకు సంబంధించి తనపై ఎలాంటి క్రిమినల్‌ చర్యలు చేపట్టకుండా ఆదేశాలివ్వాల్సిందిగా సర్వోన్నత న్యాయస్థానాన్ని కోరారు. ఈమేరకు ఆమె తన న్యాయవాది ద్వారా 2018 ఫిబ్రవరి 20 సోమవారం వ్యాజ్యం దాఖలు చేశారు. ప్రియా వారియర్‌ నటించిన ‘ఒరు అదుర్‌ లవ్‌’ చిత్రంలోని ఓ పాటలోని అంశాలు ముస్లింల మనోభావాలను దెబ్బతీసేలా ఉన్నాయంటూ అందిన ఫిర్యాదు మేరకు.. ఆ చిత్ర దర్శకుడిపై కూడా హైదరాబాద్‌లో కేసు నమోదైనది. మరికొన్ని రాష్ట్రాల్లోనూ ఫిర్యాదులందిన నేపథ్యంలో.. ఆమె తన వ్యాజ్యంలో ఆ పాటపై వివరణ ఇచ్చారు. 1978 నాటి ఓ పాత జానపద గీతం నుంచి పాటను తీసుకున్నామని.. అందులోని భావాలను అర్ధం చేసుకోకుండా, లోతుల్లోకి వెళ్లకుండా, వక్రీకరించి ఎవరో ఫిర్యాదు చేశారని పేర్కొన్నారు. ఇలాంటి నిరాధార ఫిర్యాదులతో భావ ప్రకటన స్వేచ్ఛకు అవరోధం కలుగుతుందని వ్యాజ్యంలో నివేదించారు.
వఝల శివకుమార్
వఝల శివకుమార్ ( జననం: ఆగస్టు 3, 1956 ) తెలంగాణకు చెందిన కవి మరియు రచయిత.
ఈయన 1956, ఆగస్టు 3 న వఝల సాంబ శివశర్మ , రాధాబాయి దంపతులకు కరీంనగర్ జిల్లాలోని వేములవాడలో జన్మించారు.
ఈయన కేంద్రీయవిద్యాలయంలో లైబ్రేరియన్‌ పనిచేసి పదవీ విరమణ పొందారు.
నా పేరు సూర్య నా ఇల్లు ఇండియా
నా పేరు సూర్య నా ఇల్లు ఇండియా 2018 లో విడుదలయిన తెలుగు చిత్రం.
సూర్య (అల్లు అర్జున్‌) కోపాన్ని అదుపు చేసుకోలేని యువకుడు. తన ఆవేశంతో ప్రతి ఒకరితో గొడవపడుతూ ఉంటాడు. చిన్నతనంలో ఓ గొడవ కారణంగా ఇంట్లోంచి వెళ్లిపోతాడు. పెద్దయ్యాక సైన్యంలో చేరి అక్కడా తన తీరును మార్చుకోడు. ఈ క్రమంలో ఓ మంత్రి కొడుకుతో గొడవపడటం, తరువాత సైన్యం నిర్భందంలో ఉన్న ఓ వ్యక్తిని చంపటంతో ఉన్నతాధికారులు సూర్య మీద చర్యలు తీసుకుంటారు.తన మీద తనకు అదుపు లేని వాడు సైన్యంలో పనికిరాడంటూ సైన్యం నుంచి తొలగిస్తారు. తిరిగి సైన్యంలో చేరాలంటే తాను మానసికంగా దృఢంగా ఉన్నట్లు ప్రముఖ మానసిక వైద్య నిపుణుడు రామకృష్ణం రాజు (అర్జున్‌) నుంచి ధృవపత్రం తీసుకురావాలని షరతు పెడతారు. ఆ పని మీద వైజాగ్‌ వచ్చిన సూర్యకు సమస్యలు ఎదురవుతుంటాయి. చల్లాతో గొడవలు పెట్టుకుంటాడు. ఇంతకీ రామకృష్ణంకు సూర్యకు మధ్య సంబంధం ఏంటి..? సూర్య తన నైజాన్ని వదులుకొని తిరిగి సైన్యంలో చేరాడా? అన్నదే మిగతా కథ.
ఈ చిత్రంలో కథానాయకుడు సూర్య సైనికుడు. సరిహద్దుల్లో శత్రువులతో యుద్ధం చేసే అతను ప్రేమికుడు కూడా! ఓ అమ్మాయితో ప్రేమలో పడతాడు. అమ్మాయీ అతణ్ణి ప్రేమిస్తుంది. కానీ, ఒక రోజు సూర్యపై కోపం వస్తుంది. అతడిపై యుద్ధం ప్రకటిస్తుంది. చిన్న చిన్న మనస్ఫర్థలతో ప్రేమ యుద్ధం అన్నమాట! సరిహద్దుల్లో యుద్ధం అయితే ఎలా చేయాలో సూర్యాకు తెలుసు. ప్రేమ యుద్ధం కొత్త. ప్రేయసిపై బోల్డంత ప్రేమ ఉంది. బ్రేకప్‌ చెప్పేసి వెళ్ళలేడు. అమ్మాయిని ఏడిపించలేడు. అతడి ప్రేమలో నిజాయితీ ఉంది. పాటలో అది కనిపించాలి. అలాగని, సైనికుడిగా అతని వ్యక్తిత్వాన్ని తగ్గించకూడదు. పాటలో ఆ వ్యక్తిత్వం కనిపించేలా రాయాలి. గీత రచయిత రామజోగయ్య శాస్త్రి ప్రతిభతో పాటు అనుభవాన్ని రంగరించి ఈ చిత్రంలో ఐయామ్‌ లవర్‌ ఆల్సో... ఫైటర్‌ ఆల్సో! పాటను ట్రెండీగా రాశారు. ప్రేమికుల రోజు సందర్భంగా విడుదలైన ఈ పాటకు శ్రోతల నుంచి మంచి స్పందన లభిస్తోంది. పాట చరణాల్లోని నీ హార్ట్‌ బుక్‌ పై లవ్‌ స్టోరీ మళ్లీ రాసే రైటర్‌ ఆల్సో , నీలోని ప్రేమని పట్టుబట్టి బయటపెట్టె లైటర్‌ ఆల్సో ప్రయోగాలు ప్రేక్షకులను ఆకట్టుకుంటున్నాయి.
సింహాచలం (సినిమా)
సింహాచలం 2003, ఆగస్టు 8న విడుదలైన తెలుగు చలనచిత్రం. ఇంద్ర కుమార్ దర్శకత్వం వహించిన ఈ చిత్రంలో శ్రీహరి, మీనా, ప్రకాష్ రాజ్, సురేష్, సునీల్, తెలంగాణ శకుంతల, ఝాన్సీ, ఎల్. బి. శ్రీరామ్ ముఖ్యపాత్రలలో నటించగా, మణిశర్మ సంగీతం అందించారు.
యడ్లపల్లి మోహనరావు
యడ్లపల్లి మోహనరావు (జననం 1950 జూలై 10) ప్రముఖ వ్యక్తిత్వ వికాస నిపుణుడు, రచయిత. స్వార్థభారతి స్వచ్ఛంద సంస్థ వ్యవస్థాపకుడు. ప్రభుత్వోద్యోగిగా, పారిశ్రామికవేత్తగా 35 సంవత్సరాల పాటు పనిచేసిన మోహనరావు, తర్వాతి దశలో వ్యక్తిత్వ వికాస శిక్షకుడయ్యాడు. పలు విద్యాలయాలు, ఉద్యోగ శిక్షణా కార్యక్రమాల్లో వేలాది వ్యక్తిత్వ వికాస తరగతులు నిర్వహించాడు. పారిశ్రామికవేత్తగానూ, తర్వాతికాలంలో వ్యక్తిత్వ వికాసరంగంలో చేస్తున్న సేవలకు గాను రాష్ట్రపతి పురస్కారంతో సహా పలు పురస్కారాలు, గౌరవ డాక్టరేట్లు అందుకున్నాడు.
మోహనరావు 1950, జూలై 10న నాగ‌య్య, ఆదేమ్మ దంపతులకు గుంటూరు జిల్లా, చెమళ్ల మూడి గ్రామంలో జ‌న్మించాడు. స్వగ్రామంలోనే ప్రాథ‌మిక విద్యను చదివిన మోహనరావు పచ్చలతాడిపర్రు లోని ఎస్.కె.జెడ్.పి. హైస్కూలులో మరియు గుంటూరులోని మాజేటి గురువ‌య్య హైస్కూలులో ఉన్నత విద్యను పూర్తిచేశాడు. ఆ త‌రువాత విజయవాడ లోని ఆంధ్ర లయోలా కళాశాలలో పియూసీ (1966-67), కాకినాడ లోని గ‌వ‌ర్న‌మెంట్ ఇంజ‌నీరింగ్ కాలేజి (1967-72) ఇంజ‌నీరింగ్ విద్యను పూర్తిచేశాడు.
1972-81 మధ్యకాలంలో హైదరాబాదు ఈసీఐఎల్ ఆర్ & డి ఇంజ‌నీరింగ్ శాఖ‌లో ప‌నిచేశాడు. 1981లో రాజీనామా చేసి సొంతంగా సిర్వీన్ కంట్రోల్ సిస్ట‌మ్ అనే ఎలక్ట్రానిక్ కంపనీని ప్రారంభించాడు.
పారిశ్రామిక రంగంలో ఉన్నతి సాధించిన మోహనరావు 1995లో సిద్ధసమాధి యోగ తరగతులకు హాజరయ్యాడు. ఆ యోగవిధానం అమితంగా ఆకర్షించడంతో 2007లో స్వార్థభారతి పేరిట స్వచ్ఛంద సంస్థను స్థాపించి, దాని ద్వారా వ్యక్తిత్వ వికాస తరగతులు నిర్వహిస్తున్నాడు. స్వార్థ భార‌తి ట్ర‌స్ట్ ద్వారా ఉపాధ్యాయుల‌కు, విద్యార్థుల‌కు అత్యున్న‌త‌మైన వ్య‌క్తిత్వ వికాస జ్ఞానం అందించ‌టం కోసం నాలుగు ల‌క్ష‌ల కిలోమీట‌ర్లకు పైగా పూర్తిగా సొంత ఖ‌ర్చుల‌తో తిరిగి, ఇప్ప‌టివ‌ర‌కు మూడు వేల‌కు పైగా స‌త్య‌శోధ‌న - శ‌క్తిసాధ‌న శిక్ష‌ణా త‌ర‌గ‌తుల‌ను నిర్వ‌హించాడు. అందించారు. దీనితో పాటుగా సంస్కృత విధ్యాపీఠం, తిరుమ‌ల తో పాటు అనేక‌ వేద‌పాఠ‌శాలల‌కు, గురుకుల పాఠ‌శాల‌ల‌కు, కాలేజీల‌కు వెళ్లి వ్య‌క్తివ్వ పాఠాల‌ను బోధించాడు. అటవీ శాఖ అధికారులకు, పోలీసులకు, డాక్టర్ రెడ్డీస్ ఫౌండేషన్, రాజీవ్ యువ కిరణాలు, ఏపీ రెసిడెన్షియల్ స్కూళ్లలో ఇప్పటి వరకు 15 వందలకు పైగా సత్సంగాలు నిర్వహించాడు.
ప్రపంచ ఐటీ కాంగ్రెస్ సదస్సు - 2018
ప్రపంచ ఐటీ కాంగ్రెస్ సదస్సు - 2018 ఈ సదస్సును అంతర్జాతీయ సమావేశానికి వేదికను వరల్డ్ ఇన్ఫరేషన్ టెక్నాలజీ అండ్ సర్వీసు అలయెన్స్ (డబ్ల్యూఐటీఎస్‌ఏ) ఎంపిక చేస్తుంటుంది. ఇందులో ప్రపంచవ్యాప్తంగా 80 దేశాలు సభ్యత్వం కలిగి ఉన్నాయి. ఒక దేశానికి ఒక ఐటీ సంబంధిత సంస్థను మాత్రమే సభ్యురాలిగా అనుమతిస్తారు. భారతదేశం నుంచి నాస్కామ్ ప్రాతినిధ్యం వహిస్తున్నది. నాలుగు రోజులపాటు జరిగే ఈ సమావేశానికి 50దేశాల నుంచి 3వేల మంది ప్రతినిధులు హాజరుకానున్నారు. ప్రస్తుత డబ్ల్యూఐటీఎస్‌ఏ సెక్రటరీ జనరల్ జేమ్స్ పొసాంట్. 
50 దేశాలనుంచి 3వేల ప్రతినిధుల పాల్గొన్నారు. ఇందులో ప్రపంచవ్యాప్తంగా 80 దేశాలు సభ్యత్వం కలిగి ఉన్నాయి.
గత 40 సంవత్సరాలుగా ఈ సదస్సులను వివిధ దేశాల్లో నిర్వహిస్తున్నారు. ప్రపంచవ్యాప్తంగా ఐటీ రంగంలో వస్తున్న మార్పులు, ఎదురవుతున్న సవాళ్లు తదితర అంశాలపై ఇందులో చర్చిస్తారు. నాలుగు రోజుల పాటు ఈ సదస్సు హైదరాబాద్లో జరుగుతుంది.
ఆయుష్మాన్‌ భారత్‌
ఆయుష్మాన్‌ భారత్‌ ఈ పథకాన్ని 2018-19 సంవత్సర బడ్జెట్‌లో జాతీయ ఆరోగ్య సంరక్షణ పథకంలో భాగంగా ప్రకటించారు. ఈ పథకం పేదలకు లబ్ధి చేకూరేలా జాతీయ ఆరోగ్య బీమా కింద దాదాపు 10కోట్ల కుటుంబాల వరకు లబ్ధిపొందే అవకాశం ఉంది. ప్రభుత్వ ఆధ్వర్యంలో చేపట్టిన ప్రపంచంలోనే అతిపెద్ద ఆరోగ్య బీమా పథకం ఇదే. ఈ పథకాన్ని "మోదీకేర్‌"గా అభివర్ణింస్తారు ఈ పథకం యొక్క తొలి ఆరోగ్య కేంద్రాన్ని ప్రధానమంత్రి నరేంద్ర మోడీ ఏప్రిల్ 14, 2018న ఛత్తీస్‌గఢ్‌లోని బీజాపూర్‌లో ప్రారంభించారు.
= జాతీయ ఆరోగ్య సంరక్షణ పథకం=
ఈ పథకం కింద ప్రతీ కుటుంబానికి రూ.5లక్షల వరకు బీమా కల్పింస్తారు. ఈ పథకం వల్ల దాదాపు 10కోట్ల మంది పేద కుటుంబాలు లబ్ధి పొందుతాయి. దీని వల్ల 50కోట్ల మంది వినియోగదారులు లబ్ధి పొందుతారు.
=ఆరోగ్య, వెల్‌నెస్‌ కేంద్రాలు: =
ఈ పథకం కింద సమగ్ర ఆరోగ్య సంరక్షణ కింద 1.5లక్షల కేంద్రాలను ఏర్పాటు చేసి పేదలకు వైద్య సేవలు అందించనున్నారు. ఇందు కోసం రూ.1200కోట్లను కేటాయించారు. దీని వల్ల ఉపాధి కల్పన, మహిళలకు ఉపాధి 
కలుగుతుంది.
ఈ పథకం వల్ల భారతదేశ జనాభాలోని 40శాతం మంది ప్రజలకు లబ్ధి చేకూరుతుంది.
శ్రీ వేంకటేశ్వరస్వామి దేవస్థానం, వెలుగొండ
శ్రీ వెలుగొండ వేంకటేశ్వర స్వామి ఆలయం వెలుగొండలో ఉంది. ఆంధ్రప్రదేశ్‌ రాష్ట్రంలోని ప్రకాశం జిల్లా కొనకనమిట్ల మండలం గార్లదిన్నె పంచాయతీలో కలదు. ఈ క్షేత్రం ప్రాచీనమైనది. తిరుమలలోని వేంకటేశ్వరస్వామి వారికి వెలుగొండ వేంకటేశ్వరుడు ప్రతిరూపమని భక్తుల నమ్మకం.
స్వర్ణ చతుర్భుజి
స్వర్ణ చతుర్భుజి ఈ ప్రాజెక్టు రైల్వే విభాగానికి సంబందించింది. ఢిల్లీ, ముంబై, కోల్‌కతా, చెన్నై నగరాలను కలుపతారు దీనిద్వారా భారతీయ రైళ్ల వేగాన్ని పెంచడంతోపాటు ప్రధానమైన నాలుగు మెట్రో నగరాల మధ్య సెమీ హైస్పీడ్‌ ట్రాక్‌ వేస్తారు. ఈ మార్గంలో 2022 ఆగస్టు నాటికి గంటకు 160 కిలోమీటర్ల వేగంతో నడిచే రైళ్లను ప్రవేశపెడతారు. 
ఢిల్లీ, ముంబై, కోల్‌కతా, చెన్నై ఈ నాలుగు మెట్రో నగరాల మధ్య ప్రస్తుతం నడుస్తున్న ప్రధాన రైళ్ల వేగం గంటకు 88 నుంచి 90 కిలోమీటర్లగా ఉంది. వేగం డబుల్‌ అయితే ప్రయాణ సమయం సగానికి తగ్గుతుంది. ఈ ప్రాజెక్టు కోసం 10వేల కిలోమీటర్ల సెమీ హైస్పీడ్‌ రూట్‌ ఏర్పాటు చేస్తారు. ఆగస్టు 15 , 2022 నాటికి ఈ ప్రాజెక్టును పూర్తి చేయాలని చూస్తోంది. ఈ ప్రాజెక్టుకు 2017-18 వార్షిక బడ్జెట్‌లో ఢిల్లీ-ముంబై రూట్‌కి రూ.11,189 కోట్లు, ఢిల్లీ-హౌరా రూట్‌కు రూ.6,975 కోట్లు కేటాయించారు.
ప్రధానమంత్రి గరీబ్‌ కళ్యాణ్‌ యోజన
ప్రధానమంత్రి గరీబ్‌ కళ్యాణ్‌ యోజన ఈ పథకం ముఖ్య ఉద్దేశం పెద్ద నోట్ల రద్దు తర్వాత, నల్లధనాన్ని తప్పనిసరిగా బయటపెట్టాల్సిన వారి నుంచి భారీగా పన్ను వసూలుచేయడం.
ప్రకటించిన నల్లధనంపై పన్ను, అపరాధ రుసుము, ప్రధానమంత్రి గరీబ్‌ కళ్యాణ్‌ సెస్‌ మొత్తం కలిపి 50% చెల్లించాలి. మిగతా 50%లో 25% సొమ్మును బ్యాంకుల్లో నాలుగేళ్ల కాలానికి వడ్డీ లేని డిపాజిట్‌ కింద పెట్టాలి. ఇక సంబంధిత వ్యక్తికి మిగిలేది మిగతా 25 శాతమే. 
ఈ పథకం డిసెంబరు 16, 2016 నుంచి మార్చి 31, 2017 వరకు. తర్వాత మరో రెండు నెలలు పొడిగించారు. 
ఈ కింద పథకం లక్ష కోట్ల నల్లధనం వెలుగు చూస్తుందని ప్రభుత్వం ఆశించినా రూ.5,000 కోట్లే వచ్చాయి.
కిర్బీ
కిర్బీ (జపనీస్ఒ: カービィ "Kābī") క కల్పిత పాత్ర మరియు నింటెండో మరియు HAL లేబొరేటరీకి చెందిన వీడియో గేమ్స్ యొక్క కిర్బీ సీరీస్ యొక్క నామమాత్ర పాత్ర. నింటెండో యొక్క అత్యంత ప్రసిద్ధ మరియు సుపరిచిత చిహ్నాల్లో ఒకటిగా, కిర్బీ యొక్క రౌండ్ ప్రదర్శన మరియు అతని శత్రు అధికారాలను కాపీ చేసే సామర్థ్యాన్ని అతడు వీడియో గేమ్‌లో ప్రముఖ వ్యక్తిగా చేసాడు, ఇది అత్యంత ఐకానిక్ వీడియో గేమ్ పాత్రల్లో ఒకటిగా స్థిరపడింది. అతను 1992 లో కిర్బి'స్ డ్రీమ్ ల్యాండ్ ఫర్ ది గేమ్ బాయ్ లో మొదటిసారిగా కనిపించాడు. మొదట్లో ఆటగాడి యొక్క ప్రారంభ అభివృద్ధికి 19 సంవత్సరాల వయస్సులో మసాహిరో సకాయారు సృష్టించిన ఒక ప్లేస్హోల్డర్, అతను యాక్షన్ ప్లాటర్స్ నుండి పజిల్, రేసింగ్ మరియు పిన్బాల్ వరకు 20 కి పైగా ఆటలలో నటించాడు. అన్ని సూపర్ స్మాష్ బ్రదర్స్ గేమ్స్లో ఆడవచ్చు. అతను తన సొంత అనిమే మరియు మాంగా సిరీస్లో కూడా నటించాడు. నిన్టెండో 3DS కొరకు కిర్బీ బాటిల్ రాయల్ లో అతని ఇటీవలి ప్రదర్శన కనపడుతుంది. 1999 నుంచి, అతను మాకికో ఓహ్మోతో గాత్రదానం చేశాడు.
కిర్బీ ఒక చిన్న, గులాబీ, గోళాకార జీవి పెద్ద ఎర్ర అడుగుల మరియు మోడు అయిన చేతులతో ఉంది. అతని కళ్ళు విలక్షణమైన ఓవల్ ఆకారం మరియు పైభాగాన తెల్లని (కంటి షైన్), మధ్యలో నలుపు మరియు ముదురు నీలం (తొలి ఆటలలో అన్ని నలుపులు) అతని కళ్ళు సమీపంలో రోజీ చెంప-బ్లుషెస్లతో ఉంటాయి. అతని శరీరం మృదువుగా మరియు మృదువైనదిగా ఉంటుంది, అతన్ని వేర్వేరు ఆకృతులను చాచు లేదా చదును చేయడం, శత్రువులు పీల్చుకోవడానికి అతని నోటిని విస్తృతంగా విస్తరించడం లేదా గాలి మరియు ఫ్లైతో తనను తాను పెంచుకోవడం వంటివి ఉన్నాయి. మాన్యువల్ ప్రకారం అతను 8 అంగుళాలు (లేదా 20.32 సెంటీమీటర్ల) పొడవైనది. కిర్బీ రూపాన్ని సంవత్సరాలలో నేర్పుగా మార్చడంతో, అతని ముఖం మరియు పెద్ద నీలం కళ్లలో మరింత చురుకుగా మరియు నిర్వచించబడుతోంది. కొత్త డిజైన్ అన్ని తదుపరి ఆటలలో ఉపయోగించబడింది.
భరత్ అనే నేను
భరత్ అనే నేను 2018లో కొరటాల శివ దర్శకత్వంలో విడుదలైన తెలుగు సినిమా.మహేష్ బాబు కధానాయకుడుగా నటిస్తున్న ఈ చిత్రాన్ని డీవీవీ ఎంటర్‌టైన్‌మెంట్స్‌ పతాకంపై డివివి దానయ్య నిర్మించగా కైరా అడ్వాణీ కథానాయికగా నటించింది. దేవి శ్రీ ప్రసాద్ బాణీలు అందించాడు.
భరత్‌ రామ్‌(మహేష్‌ బాబు)కు కొత్త విషయాలను నేర్చుకోవటమంటే చాలా ఇష్టం. అందుకే లండన్‌ ఆక్స్‌ఫోర్డ్‌ విశ్వవిద్యాలయంలో డిగ్రీలు చేస్తూనే ఉంటాడు. అలాంటి సమయంలో తండ్రి రాఘవ(శరత్‌ కుమార్‌) మరణం అతని జీవితాన్ని మలుపు తిప్పుతుంది. ప్రజలకు సేవ చేయాలన్న ఉద్దేశంతో నవోదయం పార్టీని స్థాపించి ముఖ్యమంత్రిగా ఎదిగిన రాఘవ మృతితో పార్టీలో చీలిక రాకుండా ఉండేందుకు రాజకీయ గురువు వరద(ప్రకాశ్‌ రాజ్‌) భరత్‌ను ముఖ్యమంత్రిని చేస్తాడు. అదుపు తప్పిన ప్రజా జీవితాన్ని భరత్‌ తన మొండి నిర్ణయాలతో గాడిన పెట్టే యత్నం చేస్తుంటాడు. భరత్‌ దూకుడు స్వభావం రాజకీయ వ్యవస్థ మీద కూడా తీవ్ర ప్రభావం చూపుతుంది. ముఖ్యంగా ప్రతిపక్ష పార్టీ నాయకుడి కుమారుడి కేసులో భరత్‌కు తొలి ఎదురుదెబ్బ తగులుతుంది. ప్రజల నుంచి భరత్‌కు మద్ధతు పెరుగుతున్నా.. సొంత పార్టీ నుంచే ప్రతిఘటన ఎదురవుతుంటుంది. ఈ పోరాటంలో భరత్‌ ఎలాంటి సమస్యలు ఎదుర్కొన్నాడు..? వాటన్నింటిని అధిగమించి భరత్‌ తన వాగ్దానాలను ఎలా పూర్తి చేస్తాడు? అన్నదే మిగిలిన కథ.
'చిన్నప్పుడు మా అమ్మ నాకు ఓ మాట చెప్పింది. ఒకసారి ప్రామిస్‌ చేసి ఆ మాట తప్పితే యు ఆర్‌ నాట్‌ కాల్డ్‌ ఎ మ్యాన్‌ అని. ఎప్పటికీ ఆ మాట తప్పలేదు, మర్చిపోలేదు. నా జీవితంలోనే అతి పెద్ద ప్రామిస్‌ చేయాల్సిన రోజు ఒకటి వచ్చింది. పెద్దదే కాదు కష్టమైంది కూడా'.. 'భరత్‌ అనే నేనూ..’ అన్న సంభాషణతో సాగిన చిత్ర ప్రచార చిత్రం మార్చి 6 , 2018 మంగళవారం చిత్ర బృందం విడుదల చేసింది. ఇందులో మహేశ్‌ ముఖ్యమంత్రిగా ప్రమాణం చేస్తూ కనిపించాడు. ఆయన వేషధారణ మాత్రం ఓ రాజకీయ నాయకుడిలా లేకుండా చాలా స్టైలిష్‌గా ఉంది.
‘కానీ.. ఎంత కష్టమైనా ఆ మాట కూడా తప్పలేదు. బికాజ్‌ ఐ యామ్‌ ఎ మ్యాన్‌ (ఎందుకంటే నేను మనిషిని). విఆర్‌ లివింగ్‌ ఇన్‌ ఎ సొసైటీ (మనం సమాజంలో నివసిస్తున్నాం). ప్రతి ఒక్కళ్లకి భయం, బాధ్యత ఉండాలి.. ప్రామిస్‌’ అంటూ మహేశ్‌ చెప్పే డైలాగ్‌ మొత్తం టీజర్‌కు హైలైట్‌గా నిలిచింది.
భీమారం(నాగర్ కర్నూలు)
భీమారం తెలంగాణ రాష్ట్రం, నాగర్‌కర్నూల్ జిల్లా, నాగర్‌కర్నూల్ మండలంలోని గ్రామం. ఇది మండల కేంద్రమైన నాగర్‌కర్నూల్ నుండి 2 కి. మీ. దూరం లోను, సమీప పట్టణమైన వనపర్తి నుండి 42 కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 575723.
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
భీమారంలో భూ వినియోగం కింది విధంగా ఉంది:
భీమారంలో వ్యవసాయానికి నీటి సరఫరా కింది వనరుల ద్వారా జరుగుతోంది.
అనూ ఇమాన్యుల్(నటి)
అనూ ఇమాన్యుల్ ఒక భారతీయ చలన చిత్ర నటి. ఆమె స్వప్న సంచారి అనే మళయాళ చిత్రం ద్వారా బలనటిగా పరిచమైనది. అమె యక్షన్ హీరొ బిజు అనే మళయాళ చిత్రం ద్వారా కథనాయికగా మరింది .
అనూ అమెరికాలో జన్మించింది. ఆమె భాల్యం డాల్లాస్ , టెక్సాస్‌లో గడిచింది. ఆమె పాఠశాలలో చదువుతుండగా స్వప్న సంచారిలో నటించింది. అమె యక్షన్ హీరొ బిజు అనే మళయాళ చిత్రం ద్వారా కథనాయికగా మరింది . ఆ తరువాత ఆమె గోపీచంద్ సరసన ఆక్సిజన్ అనే చిత్రంలో నటించుటకు ఒప్పుకుంది. ఆ చిత్ర చిత్రీకరణ సమయంలో ఆమె నానీ సరసన మజ్ను అనే చిత్రంలో నటించటానికి ఒప్పుకుంది. తెలుగులో మజ్ను సినిమా ముందుగా విడుదల కాగా ,ఆమె పాత్ర మరియు నటనకు అనూ చాలా విమర్శకుల ప్రశంసలు అందుకున్నారు.
పటేల్ సర్
పటేల్  సర్ 2017లో జగపతి బాబు ప్రథాన పాత్రలో విడుదలైన చలన చిత్రం .పద్మ ప్రియా మరియు సుబ్బరాజు కిలక పాత్రలో నటించారు. సాయి కొర్రపాటి ఈ చిత్రాన్ని వారాహి చలన చితం పతాకంపై నిర్మించారు.
సుభాష్ పటేల్ (జగపతిబాబు) రిటైర్డ్ ఆర్మీ మేజర్. అతడి దగ్గర ఓ చిన్న పాప ఉంటుంది. ఆ పాపను వెంట బెట్టుకుని వెళ్లి డ్రగ్స్ తయారు చేసే డీఆర్ అనే డాన్ కు చెందిన ముఠా సభ్యుల్ని ఒక్కొక్కరిగా చంపుతుంటాడు. ఈ కేసును ఛేదించడానికి కేథరిన్ (తన్య హోప్) అనే పోలీసాఫీసర్ వస్తుంది. ఆమె పటేల్ చేసే హత్యలకు సంబంధించిన ఆధారాలు సేకరిస్తుంటుంది. ఐతే పటేల్ తన పని తాను చేసుకుపోతుంటాడు. అతను చివరి టార్గెట్ దగ్గరికి వచ్చేసరికి.. హత్యలు చేస్తున్నది పటేలే అని కనిపెట్టేస్తుంది కేథరిన్. ఇంతకీ ఆర్మీలో పని చేసి వచ్చిన పటేల్.. ఇలా హత్యలెందుకు చేస్తుంటాడు.. ఆ చిన్న పాపతో అతడికి సంబంధమేంటి.. అతను తాను చంపాలనుకున్న వాళ్లందరినీ చంపేశాడా లేదా అన్నది మిగతా కథ.
సుభాష్ పటేల్ మరియు వల్లభ్ పటేల్ గా జగపతి బాబు (ద్విపాత్రాభినయం)
రాజేశ్వరి "రాజి"గా పద్మప్రియ
ఏ.సి.పి. విశ్వాస్‌గా సుబ్బరాజు
ఏ.సి.పి. కెతరిన్‌గా తాన్యా హోప్
భారతిగా ఆమని
పౌడర్ పాండుగా పోసాని కృష్ణ మురళి
డి.జే. వసంత్ రచించిన సంగీతం. వేల్ రికార్డ్స్ కంపెనీలో విడుదలయినది.
లచ్చంపూర్(మాగనూర్)
లచ్చంపూర్ తెలంగాణ రాష్ట్రం, మహబూబ్ నగర్ జిల్లా, మాగనూరు మండలంలోని గ్రామం. ఇది మండల కేంద్రమైన మాగనూరు నుండి 12 కి. మీ. దూరం లోను, సమీప పట్టణమైన నారాయణపేట నుండి 42 కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 575937.
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
లచ్చంపూర్లో భూ వినియోగం కింది విధంగా ఉంది:
అంతర్జాతీయ మైనింగ్ సదస్సు - 2018
అంతర్జాతీయ మైనింగ్ సదస్సు - 2018 ఈ సదస్సులో ఖనిజాల అన్వేషణ, తవ్వకాల్లో ఉపయోగిస్తున్న సాంకేతిక పరిజ్ఞానం, బదలాయింపుతోపాటు మైనింగ్‌, అనుబంధ రంగాల్లో ఉన్న అవకాశాలపై చర్చిస్తారు. ఈ సదస్సు 
హైదరాబాద్ నగరంలోని హైటెక్స్‌లో ఫిబ్రవరి 14, 2018 నుంచి ఫిబ్రవరి 17, 2018 వ తేదీ వరకు జరగనుంది. దేశ విదేశాల నుంచి 500 మందికి పైగా ప్రతినిధులు ఈ కార్యక్రమంలో పాల్గొంటున్నారు. 
ఈ సదస్సుకు అమెరికా, కెనడా, ఆసియా, ఆస్ట్రేలియా, ఆఫ్రికా దేశాల నుంచి మైనింగ్ కంపెనీల ప్రతినిధులు హాజరుకానున్నారు. ఈ సారి తెలంగాణ రాష్ట్ర ప్రభుత్వ సహకారంతో మైనింగ్‌ ఇంజినీర్స్‌ అసోసియేషన్‌ ఆఫ్‌ ఇండియా, ఫిక్కి సంయుక్తంగా అంతర్జాతీయ సదస్సు, ప్రదర్శన నిర్వహిస్తున్నారు. 
ఈ సదస్సును తెలంగాణ రాష్ట్ర గవర్నర్ ఈఎస్ఎల్ నరసింహన్, కేంద్ర గనుల శాఖ మంత్రి నరేంద్ర సింగ్ తోమర్ మరియు రాష్ట్ర గనులు, పురపాలన , ఐటి, పరిశ్రమల శాఖల మంత్రి కేటీఆర్ కార్యక్రమాన్ని ప్రారంభించారు.
సరస్వతీ మహల్ గ్రంథాలయం
సరస్వతి గ్రంథాలయం తమిళనాడు రాష్ట్రంలోని తంజావూరు లో ఉన్న పురాతన గ్రంథాలయం. ఇందులో సంస్కృతం, తమిళ, తెలుగు, హిందీ, మరాఠీ మరియు ఇతర భారతీయ భాషల్లో ఉన్న పురాతన తాళపత్ర గ్రంథాల నుంచి అనేక పుస్తకాలు ఉన్నాయి.
తంజావూరు చెన్నై నగరానికి 279 కి.మీ దూరంలో ఉంది. మధ్య చాళుక్యులు ఈ నగరాన్ని రాజధానిగా చేసుకుని పరిపాలించారు. సా. శ 1535 - 1673 మధ్య కాలంలో నాయకర్లు తంజావూరును పరిపాలించారు. ఈ గ్రంథాలయం 1777 - 1832 మధ్య కాలంలో జీవించిన తంజావూరు మహారాజు సెర్ఫోజీ II వారసత్వంగా పరిగణించబడుతోంది. ఈయన నాయకర్ల కాలంలో ఏర్పాటైన ఈ గ్రంథాలయాన్ని మరింతగా అభివృద్ధి చేశాడు. ఈయనను మీసు కృష్ణ అయ్యర్ అనే గాయకుడు తాను స్వరపరిచిన ఒక కృతిలో "సరస్వతీ నిలయ స్థాపక" అని కీర్తించాడు. ఈయన కాలంలోనే తంజావూరు చిత్రకళ, భరతనాట్యం బాగా ప్రాచుర్యంలోకి వచ్చాయి.
ఈ గ్రంథాలయంలో తమిళ, తెలుగు, హిందీ, మరాఠీ మొదలైన భారతీయ భాషల్లోని అరుదైన తాళపత్ర గ్రంథాలు, ప్రతులు భద్రపరచబడి ఉన్నాయి. 20 వ శతాబ్దం మొదటి భాగంలో మరాఠీ ప్రతులు రాయడానికి మోడీ అనే లిపి వాడేవారు. అరుదైన ఈ లిపిలో ఉన్న 12000 పత్రాలు ఇక్కడ భద్రపరచబడి ఉన్నాయి. ఇక్కడ ఉన్న గ్రంథాలు ఎక్కువగా వ్యాకరణ మరియు వైద్య శాస్త్రాలకు సంబంధించినవి.
శివగంగ రాజరాజేశ్వర స్వామి ఆలయం
శివగంగ రాజరాజేశ్వర స్వామి ఆలయం రంగారెడ్డి జిల్లా మహేశ్వరం గ్రామంలో ఉంది. కోనేరు మధ్యలో వెలుగొందుతున్న శివాలయాల్లో ఈ శివగంగ రాజరాజేశ్వరస్వామి ఆలయం ప్రసిద్ధమైంది. శివగంగ మధ్యలో ఉన్న రాజేశ్వరిదేవీని, పైన రాజేశ్వరుడి రాజుగా పరిగణించినందుకే ఈ ఆలయానికి రాజరాజేశ్వర స్వామి ఆలయం పేరు వచ్చింది. ఈ కోనేటి చుట్టున్న పదహారు శివాలయాల్లో స్వామివారు పదహారు నామాలతో భక్తులకు దర్శనమిస్తున్నాడు.
ఈ దేవాలయానికి నాలుగు శతాబ్దాల చరిత్ర ఉంది. 1673-1680 మధ్య కాలంలో గోల్కొండ నవాబు తానీషా కాలంలో సేనాధిపతులుగా పనిచేసిన అక్కన్న, మాదన్నలు ఈ ఆలయాన్ని కట్టించారని తెలుస్తుంది. అక్కన్న, మాదన్నలు హత్యకు గురవ్వడంతో ఈ ఆలయం ప్రభ కొంచెం తగ్గడంతోపాటు 1687లో ఔరంగజేబు దండయాత్ర చేసి, రాతితో నిర్మించిన ఈ ఆలయాలను ధ్వంసం చేశాడు. అప్పటి నుంచీ 1979 వరకూ ఈ ఆలయం పూర్తిగా శిథిలావస్థలోనే ఉండిపోయింది. 1980లో ఆలయ పునరుద్ధరణకు శ్రీకారం చుట్టి, కాశీ నుంచి తీసుకువచ్చిన శివలింగాన్ని ప్రధాన ఆలయంలో ప్రతిష్ఠించి ప్రతి సంవత్సరం శివరాత్రి రోజు పూజలు నిర్వహిస్తారు.
గంగ మధ్యలో ఉన్న శివాలయం దాని చుట్టూ ఉప ఆలయాలుగా శ్రీహరిహరేశ్వరుడు, శ్రీమల్లీశ్వరుడు, శ్రీఅవిముక్తేశ్వరుడు, శ్రీఅఘోరేశ్వరుడు, శ్రీఅమరేశ్వరుడు, శ్రీఅమృతేశ్వరుడు, శ్రీగంగాధేశ్వరుడు, శ్రీఇష్టకామేశ్వరుడు, శ్రీముకేశ్వరుడు, శ్రీకాళహస్తీశ్వరుడు, శ్రీఏకాంబేశ్వరుడు, శ్రీమణికర్ణికేశ్వరుడు, శ్రీమహానందీశ్వరుడు, శ్రీఅమరావతీశ్వరుడు, శ్రీకాశీపతీశ్వరుడు, శ్రీమంగళ గౌరీశ్వరుడు ఆలయాలు పద రేకుల్లా ఉంటాయి.
రంగాపూర్(ఆత్మకూరు మండలం)
రంగాపూర్ తెలంగాణ రాష్ట్రం, వనపర్తి జిల్లా, ఆత్మకూరు మండలంలోని గ్రామం. ఇది మండల కేంద్రమైన ఆత్మకూరు నుండి 12 కి. మీ. దూరంలో ఉంది. గ్రామం యొక్క జనగణన లొకేషన్ కోడ్ 575969.
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
రంగాపూర్లో భూ వినియోగం కింది విధంగా ఉంది:
రంగాపూర్లో వ్యవసాయానికి నీటి సరఫరా కింది వనరుల ద్వారా జరుగుతోంది.
అమరావతినగర్ (కొత్తకోట)
అమరావతినగర్ తెలంగాణ రాష్ట్రం, వనపర్తి జిల్లా, కొత్తకోట మండలంలోని గ్రామం. ఇది మండల కేంద్రమైన కొత్తకోట నుండి 20 కి. మీ. దూరం లోను, సమీప పట్టణమైన వనపర్తి నుండి 34 కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 576002.
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
అమరావతినగర్లో భూ వినియోగం కింది విధంగా ఉంది:
అమరావతినగర్లో వ్యవసాయానికి నీటి సరఫరా కింది వనరుల ద్వారా జరుగుతోంది.
తలవంచని వీరుడు
తలవంచని వీరుడు అనే తమిళ సినిమాకు తెలుగు డబ్బింగ్ సినిమా.
బి హనుమారెడ్డి
భీమనాధం హనుమారెడ్డి లేక బి. హనుమారెడ్డి తెలుగు రచయిత, ప్రకాశం జిల్లా రచయితల సంఘం అధ్యక్ష్యులు, ఆంధ్రప్రదేశ్‌ రచయితల సంఘం గౌరవాధ్యక్ష్యులు.
హనుమారెడ్డి 1941వ సంవత్సరం జులై 1వ తేదిన రాఘవరెడ్డి, శేషమ్మ దంపతులకు జన్మించాడు. ప్రకాశం జిల్లా అద్దంకి మండలంలోని వెంకటాపురం గ్రామం ఆయన జన్మస్తలం. 
వెంకటాపురం, అద్దంకిలలో పాఠశాల, గుంటూరులో బిఏ చదివారు. తర్వాత లా చదివి న్యాయవాది వృత్తి లోకి వెళ్లారు.
విజయవాడ పుస్తక మహోత్సవం
విజయవాడ పుస్తక మహోత్సవం గత 30 ఏళ్లుగా విజయవాడ నగరంలో నిర్వహిస్తున్నారు. ఈ పుస్తకమహోత్సవాన్ని విజయవాడ బుక్ ఫెస్టివల్ సొసైటీ అనే ఒక స్వచ్ఛంద సంస్థ ఆధ్వర్యంలో ప్రతి సంవత్సరం జనవరి 1 నుండి 11 వరకు నిర్వహిస్తారు. ఈ పుస్తక ప్రదర్శనలో భాగంగా సాహిత్య చర్చలు, పుస్తకావిష్కరణలు, రచయితలకు-కవులకు సన్మానాలు చేస్తారు. పుస్తక ప్రదర్శన ప్రాంగణానికి వేదికకు తెలుగు ప్రముఖుల పేర్లు పెట్టటం ఆనవాయితీ. 
1980ల్లో రాజమండ్రిలో ఒక దశాబ్దంపాటు పుస్తకమహోత్సవాన్ని అక్కడి నిర్వాహకులు నిర్వహించారు. ఆ పుస్తక ప్రదర్శనలో భాగంగా విజయవాడలోని ప్రముఖ ప్రచురణకర్తలు పుస్తక దుకాణాల యజమానులు పాల్గొనేవారు. రాజమండ్రి పుస్తక ప్రదర్శన నిలిపివేయడంతో నేషనల్ బుక్ ట్రస్ట్ సహాయంతో 1989 అక్టోబరు 29 నుంచి నవంబరు 8 వరకు విజయవాడలో మొదటి పుస్తక ప్రదర్శన నిర్వహించారు. ఇది విజయవంతం అయింది. ఆ స్ఫూర్తితో విజయవాడ బుక్ ఫెస్టివల్ సొసైటీ అనే స్వచ్ఛంద సంస్థను ఏర్పాటుచేసి ఆ సంస్థ ఆధ్వర్యంలో ప్రతిఏటా పుస్తక మహోత్సవాన్ని నిర్వహించడం మొదలుపెట్టారు.
దాదాపుగా అన్ని సంవత్సరాలు పుస్తక ప్రదర్శనను విజయవాడ నగరం మధ్యలో ఉన్న స్వరాజ్ మైదాన్ (పిడబ్ల్యుడి గ్రౌండ్స్ లో నిర్వహిస్తున్నారు.
ప్రతిరోజు మధ్యాహ్నం 2 గంటల నుండి సాయంత్రం 9 గంటల వరకు నిర్వహిస్తారు. నాలుగవ రోజున పుస్తక ప్రియుల పాదయాత్ర (వాక్ ఫర్ బుక్స్) ను నిర్వహిస్తారు. ఈ వాక్ ఫర్ బుక్స్ కార్యక్రమానికి విజయవాడ లోని వివిధ పాఠశాలల విద్యార్థులు విచ్చేసి ప్రెస్ క్లబ్ నుండి పుస్తక మహోత్సవ ప్రాంగణం వరకూ ప్రజల్లో పుస్తక పఠన చైతన్యాన్ని పెంచే నినాదాలు చేస్తూ నడుస్తారు. వాక్ ఫర్ బుక్స్ కార్యక్రమానికి నగర ప్రముఖులు రాజకీయ ప్రముఖులు విచ్చేసి ప్రారంభిస్తారు.
ప్రతిరోజు సాయంత్రం ఏదో ఒక తెలుగు సాహిత్య అంశాన్ని తీసుకొని ఆ అంశంపై ప్రముఖ రచయితలు మాట్లాడతారు. ఈ ఏడాది ఎవరైనా రచయితకు రచయిత్రికి ఏదైనా పురస్కారం మంది ఉంటే వారిని పుస్తక ప్రదర్శనలో వేదికపై సన్మానిస్తారు.
మొట్టమొదటి పుస్తక ప్రదర్శనను అప్పటి ఉమ్మడి ఆంధ్రప్రదేశ్ రాష్ట్ర విద్యాశాఖ మంత్రి ప్రారంభించారు.
ఇటీవల ఎన్టీఆర్ ట్రస్ట్ తో భాగస్వామ్యం కావడం వివాదాలకు దారితీసింది. హిమకర్ పబ్లికేషన్స్ కమలాకర్ ఈ పుస్తక ప్రదర్శనను అక్రమాలకు నెలవుగా చెప్పారు.
ప్రకాశం జిల్లా రచయితల సంఘం
ప్రకాశం జిల్లా రచయితల సంఘం టూకీగా ప్ర.ర.సం, ప్రకాశం జిల్లా కవులు, రచయితలను సంఘటితం చేయటం మరియు ఒకే వేదిక పైకి తీసుకురావటం కోసం ఏర్పాటయింది.
జిల్లాకు చెందిన విఖ్యాత కవి, సాహితీవేత్త డాక్టర్‌ నాగభైరవ కోటేశ్వరరావు, కవి మిత్రులు ఈమని దయానంద, మల్లవరపు జాన్, యం.వి.యస్‌. శర్మ, బి.సి. నారాయణరావు, నల్లూరి వెంకటేశ్వర్లు (అన్న) తదితరులతో కలసి 1966లో ఒంగోలు తాలూకా 'తాలూకా రచయితల సంఘాన్ని' స్థాపించారు. సంతపేటలోని బెజవాడ పిచ్చయ్య ఆఫీసులో వారం, వారం కార్యవర్గ సమావేశాలు, నెలకోసారి సాహిత్య కార్యక్రమాలు జరిగేవి. జిల్లాలోని కవులు, రచయితలను సంఘటితం చేయాలన్నదే సంస్థ స్థాపన ఉద్దేశం.
1970 ఫిబ్రవరి 2న ఒంగోలు జిల్లా ఆవిర్భవించింది. 1971జూనలో ‘ఒంగోలు జిల్లా రచయితల సంఘం’ (పూర్వపు తాలూకా రచయితల సంఘం) మహాసభలు ఎ.బి.యం. గ్రౌండ్స్‌లో ప్రప్రథమంగా జరిగాయి. అప్పటి జిల్లా మంత్రి, కొండా నారపరెడ్డి సహకారంతో మూడు రోజుల సభలు కన్నుల పండుగగా జరిగాయి. ప్రముఖ కవులు దాశరథి, సి. నారాయణరెడ్డిలకు గండపెండేరాలతో సత్కారం జరిగింది. రాష్ట్ర వ్యాప్తంగా ఎందరో ప్రముఖ కవులు సభల్లో పాల్గొన్నారు. ‘ప్రథమ మహాసభల ప్రత్యేక సంచిక’తో పాటు పొద్దు పొడుపు’ కవితా సంకలనాన్ని ఒం.జి.ర.సం. ప్రచురించింది.
1972 మే 12న ఒంగోలు జిల్లాకు ప్రకాశం జిల్లాగా పునః నామకరణం చేస్తూ ప్రభుత్వం ఉత్తర్వులు జారీ చేసింది. ఒ.జి.ర.సం. ప్రకాశం జిల్లా రచయితల సంఘంగా (ప్ర.ర.సం) నూతన ప్రస్తానానికి శ్రీకారం చుట్టింది. పురోగమన పథంలో పయనిస్తుంది.
వీర సామ్రాజ్యం
వీర సామ్రాజ్యం తమిళం నుండి డబ్బింగ్ అయిన తెలుగు సినిమా. కల్కి కృష్ణమూర్తి తమిళంలో వ్రాసిన చారిత్రక నవల పార్తీబన్ కనవు ఆధారంగా ఈ సినిమా తీయబడింది. ఈ జానపద/చారిత్రాత్మక చిత్రం 1961, ఫిబ్రవరి 18న విడుదలయ్యింది. పగవాని కుమారునికి తన కుమార్తెను ఇచ్చి వివాహం చేసిన విశాలహృదయుడు పల్లవ చక్రవర్తి నరసింహ వర్మ కథ ఇది. ఈ సినిమాను మహాబలిపురంలో చిత్రీకరించారు. ఈ సినిమా తమిళంలో పేరుతో విడుదలై రజతోత్సవం జరుపుకొనడమే కాక 1960 వ సంవత్సరానికి గాను ఉత్తమ తమిళ చిత్రంగా జాతీయ చలనచిత్ర పురస్కారాన్ని గెలుచుకుంది.
మనసుకు నచ్చింది
మనసుకు నచ్చింది 2018 ఫిబ్రవరి 16న విడుదలైన తెలుగు చిత్రం.
సూరజ్‌(సందీప్‌ కిషన్‌), నిత్య(అమైరా దస్తూర్‌) బావ మరదళ్లు. చిన్నప్పటి నుంచి స్నేహితుల్లా ఉంటారు. పెద్దలు వీరిద్దరికీ పెళ్లి చేయాలని అనుకుంటారు."మేమిద్దరం ఎప్పటికీ ఫ్రెండ్స్‌లాగానే ఉంటాం. మా జీవిత భాగస్వాములను మేమే వెతుక్కుంటాం" అంటూ పెళ్లిపీటల మీద నుంచి గోవా పారిపోతారు. అక్కడ సూరజ్‌కు నిక్కీ(త్రిదా చౌదరి), నిత్యాకు అభయ్‌(అదిత్‌ అరుణ్‌) పరిచయం అవుతారు. వాళ్ల మధ్య ప్రేమ చిగురిస్తుంది. కానీ, నిత్య మాత్రం తన మనసులో ఉన్నది అభయ్‌ కాదు.. సూరజ్‌ అని తెలుసుకుంటుంది. ఆ తర్వాత ఏం జరిగింది? తన మనసులో ఉన్న ప్రేమను సూరజ్‌కు చెప్పగలిగిందా? ఎవరికి నచ్చిన భాగస్వాములను వారు తెచ్చుకోగలిగారా? అన్నది మిగిలిన కథ
అ!
అ! 2018 ఫిబ్రవరి 16న విడుదలైన తెలుగు చిత్రం. ప్రముఖ తెలుగు నటుడు నాని ఈ చిత్రాన్ని నిర్మించాడు.
ఓ హోటల్ లోకి కళి (కాజ‌ల్‌) దిగాలుగా రావ‌డంతో సినిమా మొద‌ల‌వుతుంది. ఆ రోజు త‌న పుట్టిన రోజు కావ‌డంతో జీవితంలో మ‌ర‌చిపోలేని నిర్ణ‌యం తీసుకోవాల‌ని నిర్ణ‌యించుకుంటుంది. ఆ హోటల్ ను చిత్ర (ప్ర‌గ‌తి) నిర్వ‌హిస్తుంటుంది. క‌ళి వ‌చ్చిన త‌ర్వాత సినిమాలో ఒక్కో పాత్ర ప్రవేశిస్తాయి. త‌న ప్రియుడిని ప‌రిచ‌యం చేయ‌డానికి రాధ (ఈషా రెబ్బ‌) వాళ్ల త‌ల్లిదండ్రుల‌తో అదే హోటల్ కి వ‌స్తుంది. ఆమె కూతురు ప్రేమించింది అబ్బాయిని కాద‌ని కృష్ణ అలియాస్ కృష్ణ‌వేణి (నిత్య మేన‌న్‌) అనే అమ్మాయిన‌ని తెలిసి వారు అవాక్క‌వుతారు. ఇంత‌లో అక్క‌డ ఉద్యోగం కోసం వ‌స్తాడు న‌ల‌భీముడు (ప్రియ‌ద‌ర్శి). అత‌డికేమో వంట రాదు. యూట్యూబ్‌లో చూసి వంట చేస్తుంటాడు. వీడికి చేప (నాని వాయిస్ ఓవ‌ర్‌), బొన్సాయి మొక్క (ర‌వితేజ వాయిస్ ఓవ‌ర్‌) సాయం చేస్తుంటారు. అదే హోటల్మీ లో రా (రెజీనా) పని మనిషిగా ప‌ని చేస్తుంటుంది. ఆమె త‌న బాయ్‌ఫ్రెండ్‌తో క‌ల‌సి అదే హాట‌ల్‌లో ఓ దొంగ‌త‌నం చేసి జీవితంలో స్థిరపడాలని చూస్తుంటుంది. ఆ హోటల్ లో పనివాడుగా ప‌ని చేస్తుంటాడు శివ (శ్రీ‌ని అవ‌స‌రాల). అయితే శివ‌కి శాస్త్రవేత్త కావాల‌ని కోరిక‌. ఎలాగైనా టైమ్ మెషీన్ త‌యారు చేసి గ‌తంలోకి వెళ్లి త‌న త‌ల్లిదండ్రుల‌ను క‌ల‌వాల‌నుకుంటాడు. ఇంత‌లో శివ ద‌గ్గ‌ర‌కి పార్వ‌తి (దేవ‌ద‌ర్శిని) అనే మ‌హిళ వ‌స్తుంది. ఆ హోటల్ కి వ‌చ్చిన వాళ్ల‌ను త‌న ఇంద్రజాలంతో అబ్బుర‌ప‌రుస్తుంటుంది చిత్ర కూతురు. అయితే అక్క‌డికి వచ్చిన ఇంద్రజాలికుడు యోగి (ముర‌ళీ శ‌ర్మ‌) ఆమెను ఇబ్బంది పెడ‌తాడు. ఇంద్రజాలం చిన్న పిల్లలు చేయ‌కూడ‌దంటూ అడ్డుకుంటాడు. వీరిలో ఒక్కొక్క‌రికి ఒక్కో క‌థ‌. ఒక్కో జీవితం. కానీ వీరంద‌రూ అదే హోటల్ఎం కి దుకు వ‌చ్చారు. ఎవ‌రి క‌థ గురించి ఎవ‌రు ఎవ‌రికి చెబుతున్నారు. అస‌లు వాళ్లంద‌రి జీవితాలు అలా అవ్వ‌డానికి ఎవ‌రు కార‌ణం.. ఆ హోటల్ కి , వీళ్ల‌కీ ఉన్న సంబంధం ఏంటి? క‌ళి పుట్టిన రోజు నాడు తీసుకున్న నిర్ణ‌యం ఏంటి?... ఈ ప్ర‌శ్న‌ల‌కు జ‌వాబులు మిగిలిన కథలో భాగం.2017 నవంబరు 25న ఈ సినిమా మొదటి ప్రచార చిత్రం విడుదలైనది..
నేను పెళ్ళికి రెడీ
నేను పెళ్ళికి రెడీ 2003, నవంబర్ 13న విడుదలైన తెలుగు చలనచిత్రం. వెంకీ దర్శకత్వం వహించిన ఈ చిత్రంలో శ్రీకాంత్, సంగీత, లయ, అనిత, ఎమ్.ఎస్.నారాయణ, సునీల్, ధర్మవరపు సుబ్రమణ్యం, ఆహుతి ప్రసాద్, మల్లికార్జున రావు ముఖ్యపాత్రలలో నటించగా, చక్రి సంగీతం అందించారు.
జక్కంపల్లి
జక్కంపల్లి తెలంగాణ రాష్ట్రం, వనపర్తి జిల్లా, వనపర్తి మండలంలోని గ్రామం. ఇది మండల కేంద్రమైన వనపర్తి నుండి 12 కి. మీ. దూరంలో ఉంది. గ్రామం యొక్క జనగణన లొకేషన్ కోడ్ 576046.
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
జక్కంపల్లిలో భూ వినియోగం కింది విధంగా ఉంది:జక్కంపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
రంగాయిపల్లి(లింగాల)
రంగాయపల్లి తెలంగాణ రాష్ట్రం, నాగర్‌కర్నూల్ జిల్లా, లింగాల మండలంలోని గ్రామం. ఇది మండల కేంద్రమైన లింగాల నుండి కి. మీ. దూరం లోను, సమీప పట్టణమైన వనపర్తి నుండి 50 కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 576116.
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
రంగాయపల్లిలో భూ వినియోగం కింది విధంగా ఉంది:
బావనంపల్లి(పెద్దకొత్తపల్లి)
భావనంపల్లి తెలంగాణ రాష్ట్రం, నాగర్‌కర్నూల్ జిల్లా, పెద్దకొత్తపల్లి మండలంలోని గ్రామం. ఇది మండల కేంద్రమైన పెద్దకొత్తపల్లి నుండి 15 కి. మీ. దూరం లోను, సమీప పట్టణమైన  నుండి కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 576134.
భావనంపల్లిలో భూ వినియోగం కింది విధంగా ఉంది:
గొర్రెమడుగు(పెద్దకొత్తపల్లి)
గొర్రెమడుగు తెలంగాణ రాష్ట్రం, నాగర్‌కర్నూల్ జిల్లా, పెద్దకొత్తపల్లి మండలంలోని గ్రామం.
ఇది మండల కేంద్రమైన పెద్దకొత్తపల్లి నుండి 25 కి. మీ. దూరం లోను, సమీప పట్టణమైన నుండి కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 576144.
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
గొర్రెమడుగులో భూ వినియోగం కింది విధంగా ఉంది:
ప్రతాపగిరి రామమూర్తి
మహాత్మాగాంధీ పిలుపునందుకొని 1920లో వేలాదిమంది విద్యార్థులు తమ కళాశాల విద్యకు స్వస్తి చెప్పారు. అలాంటి వారిలో కడప జిల్లా నందలూరుకు చెందిన ప్రతాపగిరి రామమూర్తి ఒకడు. 
కడప జిల్లా నందలూరులో 1900 ఆగష్టు 25వ తేదీన ఇతడు జన్మించాడు. ఇతని తండ్రి గోపాలకృష్ణయ్య ప్రముఖ న్యాయవాది. జాతీయ భావాలు కలవాడు. ఇంటిల్లిపాది ఖద్దరు దుస్తులు ధరించేవారు. ఇతని అక్క "దేశసేవిక" వేదాంతం కమలాదేవి భర్త కాకినాడ నివాసి కావడంతో తూర్పు గోదావరి జిల్లా కాంగ్రెసు ప్రచారంలో ముమ్మరంగా పాల్గొని పలుమార్లు జైలుకెళ్లింది. అక్కగారి ప్రభావంతో రామమూర్తి కాంగ్రెసులో చురుకుగా పనిచేశాడు. రాష్ట్ర కాంగ్రెసు ఆదేశానుసారం "పిల్లుట్ల హనుమంతరావు"తో కలసి కడప జిల్లాలో తీవ్రంగా కాంగ్రెసు ప్రచారం చేసి కల్లుసారాయి దుకాణాలు మూతపడేటట్లు, గ్రామోద్యోగులు రాజీనామా చేసేటట్లు చేశాడు. 1916లో వివాహమయిన శాంతాబాయి చిన్న వయసులోనే రామమూర్తితో పాటు ఉద్యమంలో పాల్గొంటూ వచ్చింది. 1920లో రామమూర్తిని శిక్షించగా ఏడాదిపాటు వేలూరు, కడలూరు జైళ్లలో గడిపాడు. వేలూరిలో ఉన్నవ లక్ష్మీనారాయణ రాస్తున్న ‘మాలపల్లి’ నవలకు ఇతడే శుద్ధ ప్రతి తయారు చేశాడు. కడలూరు జైలులో రాజాజీ ఇతని సహచర ఖైదీగా వుండేవాడు. 1921లో తిలక్ స్వరాజ్య నిధికి గాంధీజీ విరాళాలకు విజ్ఞప్తి చేయగా రామమూర్తి భార్య శాంతాబాయి తన ఒంటిమీద నగలు మంగళసూత్రంతో సహా మహాత్మునికి సమర్పించింది. తిరిగి 1933లో హరిజన్ నిధికి గాంధీజీ రాజమండ్రి రాగా మరొకసారి శాంతాబాయి తన ఒంటిమీది మిగిలివున్న ఆభరణాలను మహాత్మునికి అర్పించింది. ప్రతాపగిరి రామమూర్తి బొంబాయి చేరి ఒక సంవత్సరం జౌళి మిల్లులో పనిచేసి డబ్బు సమకూర్చుకొని మరుసటి సంవత్సరం విల్సన్ కాలేజీలో చదివి బీఏ, ఎం.ఏ డిగ్రీలు సంపాదించేడు. విల్సన్ కాలేజీలోనే అధ్యాపకునిగా చేరిన రామమూర్తి మేధస్సును గుర్తించిన బొంబాయి విశ్వవిద్యాలయం ‘డాక్టరేట్’ లేకపోయినా ఆచార్యునిగా నియమించింది. ఆయన రాసిన "ద ప్రాబ్లం ఆఫ్ ఇండియన్ పాలిటీ(The Problem of Indian Polity)"ను గొప్పగొప్ప పండితులు ప్రమాణ గ్రంథంగా స్వీకరించారు. రామమూర్తి, ఆయన శిష్యులు రచించిన పరిశోధనా గ్రంథాలయిన ‘‘గోల్కొండ చరిత్ర’’ గాంధీజీ దృక్పథంలాంటి గ్రంథాలకు మార్గనిర్దేశనం చేశాడు. బొంబాయి విశ్వవిద్యాలయంలో రాజనీతి శాస్త్ర విభాగాన్ని ప్రారంభించిన ఖ్యాతి ఇతడిదే. బొంబాయి ఆంధ్రమహాసభ స్థాపకులలో ఇతడు ఒకడు. కమ్యూనిస్టు నేత డాంగే, రణదివే, సోషలిస్టు నేత అశోక్‌మెహతాలు రామమూర్తికి సన్నిహితులు. 1952-54లో ఒంగోలులో శర్మ కాలేజీకి తొలి ప్రిన్స్‌పాల్‌గా విచ్చేసిన రామమూర్తి కాలేజీని సుస్థిరపరిచాడు. 1954లో ఆంధ్ర యూనివర్శిటీ ఆహ్వానం మేరకు ‘రీడరు’గా పనిచేస్తూ 1955 అక్టోబర్ 7న అకాల మరణం పాలయినాడు.
కాళేశ్వర ముక్తేశ్వర దేవాలయం
కాళేశ్వర ముక్తేశ్వర దేవాలయం తెలంగాణ రాష్ట్రం, జయశంకర్ భూపాలపల్లి జిల్లా, మహదేవ్ పూర్ మండలం కాళేశ్వరం గ్రామంలో వెలసిన ఆలయం. దట్టమైన అడవి మధ్యలో, చుట్టూ రమ్యమైన ప్రకృతి రమణీయతల మధ్యన, పవిత్ర గోదావరి నది ఒడ్డున వెలసిన ఈ క్షేత్రం చాలా ప్రాచీనమైనది. శివుడు, యముడి దేవాలయాలు ఇక్కడి ప్రత్యేకత. ఇక్కడ గోదావరి, ప్రాణహిత నదులతో పాటు అంతర్వాహినిగా సరస్వతీ నది ప్రవహించడం వలన త్రివేణి సంగమ తీరమైన దక్షిణకాశీగా ప్రసిద్ధిచెంది, శ్రీశైల, ద్రాక్షారామ, కాళేశ్వరం అనే త్రిలింగక్షేత్రాలలో ఒకటిగా ఈ క్షేత్రం ప్రసిద్ధిగాంచింది.
గర్భగుడిలో రెండు శివలింగాలు ఉండటం ఈ దేవాలయ ప్రత్యేకత. ఈ ఆలయాన్ని దర్శించిన భక్తులందరికీ ముక్తేశ్వరస్వామి ముక్తిని ఇస్తుండడంతో యముడికి పనిలేకుండా పోయిందట. అప్పుడు యమధర్మరాజు స్వామిని వేడుకోగా, యమున్ని కూడా తన పక్కనే లింగాకారంలో నిల్చోమన్నాడట. ముక్తేశ్వరున్ని చూచి యమున్ని దర్శించకుండా వెళితే మోక్షప్రాప్తి దొరకదని వాళ్ళని నరకానికి తీసుకుపోవచ్చని శివుడు చెప్పాడట. అందుకే భక్తులు స్వామిని దర్శించుకొని, కాళేశ్వర స్వామిని కూడా దర్శించుకుంటారు.
ముక్తేశ్వరస్వామి లింగంలో మరో ప్రత్యేకత కూడా ఉంది. లింగంలో రెండు రంధ్రాలు ఉన్నాయి. ఈ రంధ్రంలో నీరు పోసి అభిషేకిస్తే ఆ నీరు అక్కడికి సమీపంలో ఉన్న గోదావరి, ప్రాణహిత సంగమ స్థలంలో కలుస్తుందని భక్తుల నమ్మకం.
గల్లా రామచంద్ర నాయుడు
గల్లా రామచంద్ర నాయుడు చిత్తూరు జిల్లాకు చెందిన ప్రముఖ వ్యాపారవేత్త. అమరరాజా బ్యాటరీస్ సంస్థ వ్యవస్థాపకుడు.ఈయన భార్య గల్లా అరుణ కుమారి మాజీ శాసనసభ సభ్యురాలు. కొడుకు గల్లా జయదేవ్ తెలుగుదేశం తరపున ఎం.పీ గా పనిచేస్తున్నాడు.
గల్లా రామచంద్ర నాయుడు 1938, జూన్ 10 న చిత్తూరు జిల్లా, పేటమిట్ట లో జన్మించాడు. జె. ఎన్. టి. యు అనంతపురం నుంచి ఎలక్ట్రికల్ ఇంజనీరింగ్ లో బి. ఇ పూర్తి చేశాడు. తర్వాత రూర్కీ ఇంజనీరింగ్ కళాశాల నుంచి మాస్టర్స్ చేశాడు. తర్వాత అమెరికాలోని మిషిగన్ విశ్వవిద్యాలయం నుంచి రెండోసారి మాస్టర్స్ పట్టా తీసుకున్నాడు.
ఈయన భార్య గల్లా అరుణ కుమారి మాజీ శాసనసభ సభ్యురాలు. కొడుకు గల్లా జయదేవ్ తెలుగుదేశం తరపున ఎం.పీ గా పనిచేస్తున్నాడు.సామాజిక బాధ్యత గా ఈయన కొన్ని సేవాసంస్థలు ఏర్పాటు చేసి వివిధ రంగాల్లో సేవలందిస్తున్నాడు.
నేను సీతామహాలక్ష్మి
నేను సీతామహాలక్ష్మి 2003, నవంబర్ 8న విడుదలైన తెలుగు చలనచిత్రం. జి. నాగేశ్వరరెడ్డి దర్శకత్వం వహించిన ఈ చిత్రంలో రోహిత్, శ్రావ్య, చలపతి రావు, ఢిల్లీ రాజేశ్వరి, బ్రహ్మానందం, కొండవలస లక్ష్మణరావు, ఎమ్.ఎస్.నారాయణ, కృష్ణ భగవాన్, జూనియర్ రేలంగి, గుండు హనుమంతరావు ముఖ్యపాత్రలలో నటించగా, చక్రి సంగీతం అందించారు.
బోయిన భాస్కర్
బోయిన భాస్కర్ (జననం: ఆగస్టు 15, 1970) తెలంగాణ ప్రాంతానికి చెందిన కథ రచయిత.
ఈయన 1970 ఆగస్టు 15 న కరీంనగర్ జిల్లాలోని పోతారం గ్రామంలో జన్మించారు.
తమాల వృక్షము
సిన్నమొముమ్ తమాల, భారత బే ఆకు, లేదా తేజ్ పత్తా, మలబార్ ఆకు, భారత బెరడు, భారతీయ కాసియా, అనునది ఒక చెట్టు భారతదేశం, బంగ్లాదేశ్, నేపాల్, భూటాన్ మరియు చైనా దేశములకు సంబంధించిన ఒక చెట్టు . . ఇవి 20 m (66 ft)  వరకు పెరుగుతాయి. . దీని ఆకులు సుగంధం కోసం మరియు వంట ఔషధ ప్రయోజనాల కొరకు ఉపయోగింపబడుతాయి.
ఈ చెట్టు ఆకులు భారతదేశము, నేపాలు మరియు భూటాన్ దేశాలలొ వంట కోసం విరివిగా ఉపయోగింపబడతాయి. భూటాన్ లో ఒకరకమైన టీలో కూడా ఈ ఆకులు వాడుతారు.
ఎలెక్స్ హేలీ
ఎలెక్స్ హేలీ (ఆగస్టు 11, 1921 – ఫిబ్రవరి 10, 1992) అమెరికా రచయిత. ఈయన రచించిన ఆంగ్ల నవల రూట్స్ చాలా ప్రసిద్ధి పొందింది. ఇది ఏడు తరాలు పేరుతో తెలుగులోకి అనువాదం చేయబడింది.
ఎలెక్స్ హేలీ 1922, ఆగస్టు 11న న్యూయార్క్ లోని ఇల్ కా లో జన్మించాడు.
ఆరు తరాల వెనక అట్లాంటిక్ మహాసముద్రంకి ఆవతలి ఆఫ్రికా చీకటి ఖండంలో ఉన్న తన వంశం మూలాలు, దాని పుట్టుపూర్వోత్తరాలను వెతికి పట్టుకునేందుకు నల్లజాతి అమెరికన్ రచయితగా ఎలెక్స్ హేలీ చేసిన అసాధారణ అన్వేషణ ఫలితంగా ఈ పుస్తకం రావడం వచ్చింది.
హేలీ 1992 ఫిబ్రవరి 10న యునైటెడ్ స్టేట్స్, వాషింగ్టన్ లోని సెటిల్ లో మరణించాడు.
బెజ్జారపు వినోద్ కుమార్
బెజ్జారపు వినోద్ కుమార్ (అక్టోబర్ 20, 1965) తెలంగాణ ప్రాంతానికి చెందిన కథ రచయిత.
ఈయన 1965, అక్టోబర్ 20 న కరీంనగర్ జిల్లాలోని కోరుట్లలో జన్మించారు.
అన్నపరెడ్డి వెంకటేశ్వరరెడ్డి
అన్నపరెడ్డి వెంకటేశ్వరరెడ్డి ప్రముఖ రచయిత, తత్త్వవేత్త, అధ్యాపకుడు, సంపాదకుడు మరియు బౌద్ధమతావలంబి.
ఇతడు 1933, ఫిబ్రవరి 22వ తేదీ మహాశివరాత్రి నాడు, గుంటూరు జిల్లా, కొల్లిపర మండలం తూములూరు గ్రామంలో జన్మించాడు. ఇతని విద్యాభ్యాసం కొల్లిపర హైస్కూల్లో, గుంటూరు హిందూ కళాశాల, ఆంధ్ర విశ్వవిద్యాలయం వాల్తేరులలో గడచింది. ఇతడు తెనాలిలోని వి.యస్.ఆర్. కళాశాల, వి.యస్.ఆర్ & యన్.వి.ఆర్. కళాశాల, గుంటూరులోని జె.కె.సీ. కళాశాలలో 1957 నుండి 1991 వరకు అధ్యాపకుడిగా సామాజిక శాస్త్రాలను బోధించాడు. ఆ తరువాత వడ్లమూడిలోని విజ్ఞాన్ డిగ్రీ కళాశాలలో కొంతకాలం పనిచేశాడు.'మిసిమి' మాసపత్రిక సంపాదకునిగా 1996 -2011ల మధ్య వ్యవహరించాడు.బౌద్ధమతం అవలంబించిన తర్వాత ఇతడు "అన్నపరెడ్డి బుద్ధఘోషుడు" అనే పేరుతో కూడా రచనలు చేశాడు. ఇతనికి "బుద్ధరత్న", "సద్ధర్మ మహోపాధ్యాయ" అనే బిరుదులు ఉన్నాయి. ఇతడు మొత్తం 75కు పైగా రచనలు చేశాడు.
జాలపుట
ఒక జాలపుట ( వెబ్ పేజ్ ) అనేది జాల విహరిణి(వెబ్ బ్రౌజర్) ద్వారా విక్షించే అంతర్జాలానికి చెందిన ఒక పత్రం. జాలపుటలకు ఒక యు.ఆర్.ఎల్(URL) లేదా చిరునామా ఉంటుంది, దాని ద్వారా జాలపుటని కనుగొనగలం , మరియు ప్రతి పేజీకి ఇది భిన్నంగా ఉంటుంది. కంపెనీ, వ్యక్తి లేదా సంస్థ నిర్వహించే ఒక పెద్ద పుటల యొక్క సమూహంలో ఒక జాలపుట ఉన్నప్పుడు, అది ఒక జాలస్థలి(వెబ్ సైట్) యొక్క భాగం.
జాలపుటలు పదాలు, చిత్రాలు, వీడియోలు మరియు లింక్లను కలిగి ఉంటాయి. లింకులు ఇతర జాలపుటలు పొందటానికి మార్గములు.
ఉదాహరణకు: ఈ వ్యాసం ఒక జాలపుట. దిని చిరునామా లేదా యు.ఆర్.ఎల్(URL) https://te.wikipedia.org/wiki/జాలపుట , మరియు ఇది వికీపీడియా జాలస్థలిలో ఒక భాగం.
జాలపుటలను సాధారణంగా హెచ్.టి.ఎం.ఎల్.(HTML) కోడ్లో నిల్వ చేస్తారు, ఇది పదాలను లేదా చిత్రాల లాంటివి పేజీలో ఏలా చూపించాలో వివరిస్తుంది. జాలపుటలు ఎలా పని చేయాలో చెప్పడానికి రెండు ఇతర రకాల కొడ్లు కూడా ఉపయోగిస్తాయి:
ఒపేరా(జాల విహరిణి)
ఒపేరా ఎంతో ప్రాచుర్యం పొందిన ఒక జాల విహరిణి(వెబ్ బ్రౌజర్).పలు నిర్వహణా వ్యవస్థలైన(ఆపరేటింగ్ సిస్టమ్లకు) మైక్రొసాఫ్ట్ విండోస్,మ్యాక్ ఓయస్, సొలారిస్, ఫ్రీబిఎస్‌డి మరియు లినక్స్ కు సంస్కరణలు(వెర్షన్లు) అందుబాటులో ఉన్నాయి..మొబైల్ ఫోన్ల కోసం కూడా సంస్కరణలు ఉన్నాయి.
ఓస్లో, నార్వేలో ఉన్న ఒపేరా సాఫ్ట్వేర్ ద్వారా ఒపేరా అభివృద్ధి చేయబడింది
నార్వే యొక్క అతిపెద్ద టెలీకమ్యూనికేషన్ సంస్థ అయిన టెలినార్లో 1994 లో ఒపేరా సృష్టించబడింది. 1995 లో, ఒపేరా Opera సాఫ్ట్వేర్ ASA అని పిలవబడే కంపెనీగా మారింది.
ఒపేరా 1996 లో 2.0 సంస్కరణ ద్వారా ప్రజలకు విడుదలైంది, ఇది మైక్రొసాఫ్ట్ విండోస్‌లో మాత్రమే పని చేస్తుంది. 2000 లో ఒపేరా 4.0 విడుదలతో, ఇతర నిర్వహణా వ్యవస్థలకు మద్దతు లభించింది.
బెజ్జారపు రవీందర్
బెజ్జారపు రవీందర్ (జననం: జనవరి 9, 1967) తెలంగాణ ప్రాంతానికి చెందిన కథ రచయిత. 
ఈయన 1967, జనవరి 9 న కరీంనగర్ జిల్లాలోని రాయికల్ గ్రామంలో జన్మించారు.
అగస్త్యేశ్వర స్వామి దేవాలయం
అగస్త్యేశ్వర స్వామి దేవాలయం తెలంగాణ రాష్ట్రం, మంచిర్యాల జిల్లా, చెన్నూర్‌ మండలకేంద్రంలో వెలసిన ఆలయం.
ఇది అతి పురాతన దేవాలయం. అగస్త్య మహాముని ద్వాపరయుగంలో తపస్సు చేయడానికి ఈ ప్రదేశానికి వచ్చి, ఇక్కడి ప్రకృతికి,వాతావరణానికి ముగ్దుడై అతిపెద్ద శివలింగాన్ని ప్రతిష్టించాడు. అలా ఈ ఆలయానికి అగస్త్యేశ్వర స్వామి దేవాలయం అని పేరు వచ్చింది.
శ్రీకృష్ణ దేవరాలయాలు ఈ ఆలయాన్ని పునర్నిర్మించారని చరిత్రకారుల అభిప్రాయం. ప్రతి సంవత్సరం ఇక్కడ మహాశివరాత్రి ఉత్సవాలు ఘనంగా జరుగుతాయి.
అన్ని నదుల్లా పచ్చిమ దిశ నుంచి తూర్పు దిశకి కాకుండా, ఇక్కడి గోదావరి నది 15 కి.మీ ఉత్తరం దిశగా ప్రవహిస్తుంది. అందుకే ఈ ప్రాంతం ఉత్తర వాహినిగా పిలువబడుతుంది.
శ్రీ హరిహర క్షేత్రము బాలాజి కొండ హన్వాడ
మహబూబ్ నగర్ నుచి 10 కిలోమీటర్ల దూరంలో ఉన్న ఈ దేవాలయం చాలా ప్రసిద్ధమైనది.
ఈ దేవాలయం నెత్తి వెంకట్ యాదవ్ గారికి కలిగిన భగవత్ సంకల్పంతో తన స్వంత గ్రామమైన హన్వాడకు సమీపంలో మహబూబ్ నగర్ నుండి కోస్గికి వెళ్లే మార్గంలో రోడ్డు పక్కన ఉన్న కొండ మీద 10 ఎకరముల భూమిని సేకరించి దాతల సహాయంతో ఈ దేవాలయాన్ని 2012 డిసెంబర్లో నిర్మించడం జరిగింది.
ఈ ఆలయ ప్రాంగణంలో వేద పాఠశాల, వృద్దాశ్రమము, పేదవారికి ఉచిత వైద్య సదుపాయాలూ మరియు వసతి గృహములు నిర్మించడానికి సంకల్పించారు. ఉదయం : 05 : 30 నుండి to 11:30 వరకు 
సాయంత్రము : 04:00 నుండి to 7:00 వరకు
కె. ఎం. మున్షీ
కె. ఎం. మున్షీ (డిసెంబరు 30, 1887 - ఫిబ్రవరి 8, 1971) ఒక ప్రముఖ భారతీయ న్యాయవాది, రచయిత, మానవతావాది. కేంద్ర మాజీ వ్యవసాయ శాఖ మంత్రిగా పనిచేశారు.
మున్షీ గుజరాత్ లో 1887డిసెంబర్ 30న బ్రోచ్ లో జన్మించారు. తండ్రి రెవెన్యూశాఖలో చిన్న ఉద్యోగం చేసేవాడు. తల్లి తాపీ బెహన్ ఇంట్లోనే ఉంటూ పిల్లలకు చదువు చెప్పేది. మున్షీ 15వ ఏట తండ్రి మానెక్ లాల్ చనిపోయాడు.
ఇంటర్ వరకూ గుజరాత్ లో చదువుకున్న మున్షీ, డిగ్రీ కోసం ముంబై వచ్చాడు. 1905లో బీఏ, 1910లో ఎల్.ఎల్.బి పూర్తి చేశారు. అనంతరం ముంబైలో లాయర్ గా స్థిరపడ్డారు.
మున్షీ తన 9వ ఏట నుంచే డైరీ రాసేవారు. రోజు భగవద్గీతలోని ఓ వ్యాక్యాన్ని ముందు రాసి, డైరీని మొదలు పెట్టేవారు. ఉత్తరాలు కూడా రాసే అలవాటుంది. స్నేహితులకు, బందువులకు ఉత్తరాలు రాస్తూ సలహాలు ఇస్తుండేవారు.
వెర్ని వసూలత్, స్నేహసంభ్రమ, భగ్న పాదుక, తపస్విని ఈ నవలలను మన దేశ భాషలకే కాక ఇతర దేశ భాషల్లోకి అనువదించారు. మొత్తం 56 గ్రంథాలను రాశారు.
ముంబైలో లాయర్ గా పేరు ప్రతిష్టలు గడించిన ఆయన తన ఆదాయంలో కొంత భాగం పేదలకు దానం చేసేవారు. కాంగ్రెస్ పార్టీలో చేరి సర్దార్ వల్లభాయ్ పటేల్ , మహాత్మగాందీ, జవహర్ లాల్ నెహ్రూ లాంటి ప్రముఖుల అభిమానాన్ని చూరగొన్నారు.1939లో భారతీయ విద్యాభవన్ స్థాపించి విద్యా, సాహితీ సేవలు అందించారు. హైదరాబాద్ నిజాం దగ్గర అప్పటి బ్రిటీష్ ప్రభుత్వ రాయబారిగా పనిచేశారు. స్వాతంత్ర్యం తర్వాత 1950-52వరకు కేంద్రమంత్రిగా, ఆ తర్వాత ఉత్తర ప్రదేశ్ గవర్నర్ గా పనిచేశారు. 1971ఫిబ్రవరి 8న మరణించారు.
దైవమిచ్చిన భార్య
దైవమిచ్చిన భార్య చలం రచించిన ఒక నవల. పితృస్వామ్య వ్యవస్థలోని లోపాలపై విమర్శ ఈ నవలలో చర్చించిన అంశాలలో ఒకటి.
= భాగాలు =
సీత తల్లి
సీత తల్లి గుడిపాటి వెంకట చలం రచించిన కథల సంపుటి. ఈ సంపుటిలో 7 కథలు ఉన్నాయి.
= కథలు =
జెలసీ
జెలసీ గుడిపాటి వెంకట చలం వ్రాసిన కథల సంపుటి. దీనిలో 10 కథలు ఉన్నాయి.
= కథలు =
బ్లాక్‌చైన్
బ్లాక్‌చైన్ ఒక సైబర్ భద్రతా వ్యవస్థ. ఇందులో డేటా తస్కరించుటకు హ్యాకర్లకు అవకాశం ఉండదు.
ఒక విలువైన, రహస్యమైన సమాచారాన్ని వివిధ ప్రాంతాలలో భద్రపరిచి దాన్ని ఇతరులు తస్కరించకుండా ఒకదానితో మరొకటి అనుసంధానించి దానికి సాంకేతిక భద్రత కల్పించమే ఈ బ్లాక్‌చైన్‌ టెక్నాలజీ. ఈ విధానంలో డేటాను నింపేవారికి ఒక రహస్య పాస్‌వర్డ్‌ అందిస్తారు. వారు కూడా క్షణాల్లో దీనిలోకి ప్రవేశించి సమాచారాన్ని నమోదు చేయాల్సి ఉంటుంది.
నెట్‌వర్క్‌లోకి పాస్‌వర్డ్‌ కలిగిన వారు మాత్రమే ప్రవేశించడానికి అవకాశం ఉంటుంది. వీరు తప్ప మరొకరు ప్రవేశించడానికి ప్రయత్నిస్తే మిగిలిన వారికి ఈ సమాచారం క్షణాల్లో తెలిసిపోవడంతో అప్రమత్తమవుతారు. ఈ విధంగా ఇది అత్యంత భద్రమైంది. ఇందులో డేటాను భద్రపరిచే ప్రాంతాలను నోడ్స్‌ అని.. పాస్‌వర్డ్‌ను హాష్‌కీ పిలుస్తారు. డేటాను క్రిప్టాలజీ విధానం ద్వారా కోడ్స్‌లోకి మార్చి భద్రపరుస్తారు. డేటాను చోరీ చేయాలనుకునే వారు ఒకేసారి భద్రపరిచిన నోడ్స్‌ అన్నింటిపైన ఏకకాలంలో ఒకేసారి దాడిచేసి డేటాను తీసుకోవాల్సి ఉంటుంది.
పక్కాగా.. పారదర్శకంగా నిర్వహించవచ్చు.
అరుణ్ ప్రసాద్
అరుణ్ ప్రసాద్ ఒక తెలుగు సినీ దర్శకుడు మరియు రచయిత. తెలుగు, కన్నడ భాషల్లో సుమారు 11 సినిమాలకుపైగా దర్శకత్వం వహించాడు.
సెభాష్ పిల్లా
సెభాష్ పిల్లా 1959లో విడుదలైన ఒక తెలుగు సినిమా. ఇది అనే తమిళ సినిమా డబ్బింగ్. ఇదే సినిమాను ఆ తర్వాతి కాలంలో హిందీలో "దిల్ తేరా దీవానా" అనే పేరుతో, కన్నడలో "అళియ గెళెయ" పేరుతో, మళయాళంలో "చిరికుడుక్క" అనే పేరుతో పునర్మించారు.
అభిమన్యు
అభిమన్యు 2003, నవంబర్ 12న విడుదలైన తెలుగు చలనచిత్రం. మల్లికార్జున్ దర్శకత్వం వహించిన ఈ చిత్రంలో కళ్యాణ్ రామ్, రమ్య, సుహాసిని, పవన్ మల్హోత్రి, ఆలీ, వేణు మాధవ్, తెలంగాణ శకుంతల, బెనర్జీ ముఖ్యపాత్రలలో నటించగా, మణిశర్మ సంగీతం అందించారు.
ఇంటిగుట్టు (1984 సినిమా)
ఇంటిగుట్టు కె.బాపయ్య దర్శకత్వంలో వర్మ ప్రొడక్షన్స్ బ్యానర్‌పై 1984 సెప్టెంబర్ 14న విడుదలైన తెలుగు సినిమా.
విషాదం(చలం రచన)
విషాదం, గుడిపాటి వెంకటచలం రచించిన ఒక పుస్తకం. ఈ సంపుటిలో 13 వ్యాసాలు ఉన్నాయి.
ఈ పుస్తకం లో చలం విషయాలు స్పృశిస్తాడు.అవి:పుణ్యం-పాపం,భయం,ద్వేషం-ఈర్ష్య,కామం,సెక్సు కంట్రోలు,హిందూ పతివ్రతలు,అన్యకాతలడ్డంబైన,ప్లేటోనిక్ లవ్,పత్రికలు చేసే అపచారం, కవిత్వం దేనికి,సినిమా జ్వరం,త్యాగం. ఈ పుస్తకం ద్వారా నేలవిడిచి సాము వద్దని,వాస్తవాన్ని గ్రహించి మనిషి గా బ్రతకమని చెప్పినట్టే అనిపిస్తుంది. ఎవరూ చూడని స్వర్గం కోసం,ఎవరూ పొందని మోక్షం కోసం వెంపరలాడడం కంటే,మనిషిగా అన్ని సుఖాలను(శారీరిక సుఖం) పూర్తిగా అనుభవించమని,ఇంద్రియ నిగ్రహం అక్కర లేదనీ చలం చాలా స్పష్టం గా చెప్పుకొస్తాడు. ఇలా చెయ్యకుండా మోక్షం ,స్తితప్రఙ్ఞత ని “హిపోక్రసి” అంటాడు. తమని తాము మోసం చేసుకోవద్దంటాడు.
జి. నాగేశ్వరరెడ్డి
జి. నాగేశ్వరరెడ్డి తెలుగు సినిమా దర్శకుడు, రచయిత. ఎస్. వి. కృష్ణారెడ్డి సినిమాలకు దర్శకత్వశాఖలో పనిచేసిన ఈయన 6 టీన్స్ సినిమాతో దర్శకుడిగా పరిచయం అయ్యాడు.
చిన్నతనం నుండి సినిమాలపై ఆసక్తివున్న నాగేశ్వరరెడ్డి ఎస్.వి.కృష్ణారెడ్డి దర్శకత్వం లో తెరకెక్కిన రాజేంద్రుడు గజేంద్రుడు, మాయలోడు, యమలీల, శుభలగ్నం, నంబర్ వన్, ఘటోత్కచుడు, వజ్రం, మావిచిగురు, సంప్రదాయం వంటి సినిమాలకు సహాయ దర్శకుడిగా పనిచేశాడు. 6 టీన్స్ సినిమాతో దర్శకుడిగా తెలుగు సినిమారంగంలోకి అడుగుపెట్టి, హాస్య ప్రధాన సినిమాలకు దర్శకత్వం వహించాడు.
గొంతెమ్మ గుట్ట
గొంతెమ్మ గుట్ట జయశంకర్ భూపాలపల్లి జిల్లా, కాటారం మండలం ప్రతాపగిరి, చిద్నేపల్లి గ్రామాల సరిహద్దులో ఉన్న గుట్ట. ఇది ఆధ్యాత్మిక, చారిత్రక నేపథ్యమున్న ప్రదేశం.
ద్వాపర యుగంలో శ్రీకృష్ణుడు, సుభద్ర, కుంతీదేవి ఈ ప్రాంతంలో కొంతకాలం నివసించారని, వరాలు పొందడంకోసం కుంతీ ఇక్కడ తపస్సు చేసినదని చరిత్ర చెబుతుంది. 
గుట్టపై ఉన్న కోట గోడలకు కొద్దిదూరంలో ఒక గుహలాంటి ప్రదేశం ఉంది. అందులో ఉన్న శివలింగాన్ని పాండవుల తల్లి కుంతీదేవి పూజించినట్లు స్థానికులు చెబుతున్నారు. శివలింగం ఎదురుగా రెండు పాద ముద్రలు ఉన్నాయి. వీటిని శ్రీ కృష్ణుడి పాదముద్రలుగా పిలుస్తుంటారు.
14వ శతాబ్దంలో మొఘల్ సైన్యాల దండయాత్రలతో పోరాటం చేసేందుకుగాను కాకతీయ ప్రతాపరుద్రుడు ఈ గుట్టను తన సైనిక స్థావరంగా ఉపయోగించుకున్నాడు. దానికి ఆనవాలుగా ఈ గుట్టమీద ఒకటిన్నర కిలోమీటర్ల పొడవులో పెద్దపెద్ద రాళ్లతో మూడంచెల కోట గోడల నిర్మాణాలు ఉన్నాయి. ఈ గుట్టకు సమీపంలోని ప్రతాపగిరి గుట్టపైన కూడా కోటలాంటి నిర్మాణాలు ఉన్నాయి.
మూడంచెలలో సుమారు ఒకటిన్నర కిలోమీటర్ల మేర గుట్ట చుట్టూ అత్యంత పటిష్టమైన రాతికోట గోడలు మరియు సైనికులు పహారా కాసేందుకు నలువైపులా బురుజుల వంటి నిర్మాణాలను చూస్తే శత్రువుల దండయాత్రల నుంచి రక్షణ కోసం శత్రు దుర్భేద్యమైన రక్షణా ఏర్పాట్లు చేసుకున్నట్లు తెలుస్తున్నది. అలాగే కొండ పైభాగంలో ఒకటవ కోటగోడకి, రెండవ కోటగోడకి మధ్యభాగంలో నీటి నిల్వకోసం చెక్ డ్యాం వంటి నిర్మాణం ఉంది. కొండ పైభాగం నుంచి జాలు వారే వాన నీరు వృథా కాకుండా నిల్వ చేయడానికి ఈ నిర్మాణం చేసినట్లు తెలుస్తుంది.
కొండ పైభాగంలో ఉన్న కొలనును కుంతీదేవి కొలను అంటారు. ఇందులో అన్ని కాలాల్లో నీరు ఉంటుంది. ఈ నీటిని తీసుకొని వెళ్లి పంటలపై చల్లితే పంటలకు తెగుళ్లు సోకకుండా మంచి పంట దిగుబడి వస్తున్నదని సమీప గ్రామాల రైతుల నమ్మకం. ప్రతీ సంవత్సరం కొలనులోని నీటిని తీసుకొని వెళ్లి పంటలపై చల్లుతారు.
దట్టమైన అటవీప్రాంతంలో ఉన్న ఈ ప్రదేశానికి వెళ్లడానికి ముందుగా భూపాలపల్లికి వెళ్లి, అక్కడినుండి 20 కిలోమీటర్ల దూరంలో ఉన్న కాటారం మీదుగా 8 కిలోమీటర్లు ప్రయాణించి మహదేవ్‌పూర్ వెళ్లాలి. అక్కడ్నుంచి నాలుగు కిలోమీటర్లు ప్రయాణిస్తే ప్రతాపగిరి, దానికి మరో 4 కిలోమీటర్ల దూరంలో గొంతెమ్మ గుట్ట ఉంటుంది.